
Un centru! 


In societatea de astăzi nimic nu se mai 
poate face fără organizare. Individualitățile 
puternice îşi văd ele singure de calea lor, 
dar popoarele nu pot să aibă un rost fără, 
organizaţie solidă. 

Am putut să constatăm acest fapt şi 
cu ocazia recentelor serbări dela Sibiiu. Cu 
toate că Asociația noastră nu a atins un 
ideal de organizație, — pe cât de ramifi- 
cată, pe atât de strînsă, ea constitue totuș 
o instituțiune închegată şi poate produce, 
în cadrul ei, manifestații îmbucurătoare. 


Și am mai văzut cu ocazia asta ce bine 
este ca orice organizație să aibă un centru 
de gravitațiune. Când zăriam atâtea capete 
adunate în oraşul nostru la toată seria asta 
de serbări culturale; când priviam la bă- 
trânii din fruntea adunărilor si la situaţia 
lor în sfatul cultural, — am avut un mo- 
ment iluzia, că în sfârşit ne dăm cu toţii 
seama, ce bine și cât de necesar este să 
avem odată și noi Românii o metropolă, 
unde să ne simțim acasă şi unde să îngră- 
mădim toată comoara noastră culturală. 

Noi suntem un neam foarte risipit și, 
„în ceeace privește spiritul de separatism, nu 

ne găsești păreche. De când tot spunem: 
să ne întărim la oraşe! De când tot cerem 
să ne alegem un centru social şi politic, 
unde să avem îngrămădite la un loc insti- 
tuțiile mai de seamă şi de unde să se ur- 
mărească şi conducă orice mişcare ca dintrun 
punct înalt de observaţie! Dar patimile sunt 
multe şi mari şi interesul general e subor- 





donat acestora, pe cum și micilor pretenţii 
locale. 

Când sa spus că Sibiiul e centrul cel 
mai firesc, au sărit din zece părţi şi au 
răspuns că soarele răsare la Brașov, la 
Orăştie, la Arad sau în dosul părintelui 
Daian dela Cluj. Când sa vorbit de tre- 
cutul orașului nostru, de așezămintele în- 
semnate ce le avem aci şi cari dela sine 
reclamă puteri alese și atenție multă, s'a 
protestat caracterul confesional şi a izbucnit 
iarăş umilitoarea neînțelegere religioasă. Când 
am protestat că Sibiiul e lăsat fără gazetă 
politică zilnică, strajă a vieţii noastre întregi, 
control sever al moravurilor politice și legă- 
tură firească cu viața culturală din înveci- 
nata Românie, — sau inventat inexorabile 
necesități cari au dat greș. Şi în felul acesta, 
totdeauna, de câte ori sa stăruit asupra 
acestui punct, bunii noștri fruntași de de- 
parte au știut să renunţe la acest gând, 
căci vai, e aşa de greu să priveşti în viitor, 
să ai concepții mai mari pentru mai târziu, 
când actualitatea, cu micile ei satisfacţii și 
cu diversele tantieme locale, îţi este de 
ajuns. 

Ei bine, nu! 

Nouă ne trebue un centru, un oraş cu 
un caracter mai românesc, cu împrejurimile 
mai româneşti, unde să bată pulsul vieţii 
noastre culturale şi politice. In acest centru 
să ne avem reședințele societăţilor culturale, 
muzeul şi teatrul naţional, ziare și reviste 
de căpetenie, societăți financiare și indus- 
triale. Şi oricât am roti ochii în jurul şi 
până la periferiile ţării noastre, singurul loc 
predestinat prin poziția, prin trecutul şi prin 
starea, de astăzi este acest frumos oraș Si- 





biiu, căruia Andreiu Şaguna ia imprimat 
el singur pecetea de centru al Românilor 
din Ungaria. 

Congresul național- „bisericesc s s'a deschis 
Joi, 14 Oetomvrie n., printr'un discurs 
ocazional rostit de I. P, Sa mitropolitul 
Meţianu, în care zugrăvește starea bise- 
ricei şi-și aduce aminte de pierderile ce 
le-a suferit biserica şi neamul dela ultimul 
congres încoace. 

In şedinţele de Joi, Vineri şi Sâmbătă 
s'a făcut prezentarea mandatelor şi ve- 
rificarea lor şi sau ales comisiunile 
pentru studiarea rapoartelor. 

Duminecă şi Luni au avut los ser- 
bările întru amintirea lui Șaguna, așa 
încât cea dintâi şedinţă meritorică a con- 
gresului s'a ţinut numai Marţi. 

Ne vom ocupă mai pe larg — în 
numerele următoare — cu lucrările şi 
hotăririle acestui congres, care a fost 
convocat întrun timp de criză gravă 
pentru biserică și neamul românesc. 


© 

O bună lecţie a dat congresul nostru na- 
Honal-bisericesc P. Sf. Sale episcopului de Arad, 
care prin cunosculu-i act de împrudenţă şi neso- 
cotire a tuturor îndatoririlor sale de fruntaş al cle» 
rului şi de bun român a ajuns în conflict cu în- 
treagă opinia noastră publică. Deputaţii congre- 
sului, pentru a evită orice eventuale volnicii ale gu- 
vernului, S'au constituit într'o conferență sub pre- 
zidenția d-lui Partenie Cosma şi cu unani- 
mitate a adus următoarea moțiune: „Deputaţii 
congresului național bisericesc desaprobă par- 
ficiparea P. Sf. Sale episcopului 1. Papp a 
desvălirea monumentului lui Kossuth şi-l în- 

Banchetul pressei române. 


— Documente pentru a servi istoriei contimporane. — 


Un tânăr, novice în meseria grea a gaze- 
tăriei, a avut imprudenţa să compromită vechea 
gardă — împrumutând dela burghezie gestul 
vulgar de-a-şi plăti datoriile. In ziua de 12 .0c- 
tomvrie n. 1909, Marti la orele 4 şi 27 p.m, 
i-a întins dlui Goga suma de 20 coroane, achi- 
tându-se de-o datorie contractată cu ani înainte. 

Consternată de acest act de icolegialitate, 
vechea gardă eră să protesteze cu energie im- 
potriva nouilor obiceiuri, când di Goga împacă 
spiritele făcând declaraţia că depune suma 
aceasta imondă pe altarul naţiunii: „Să-i bem!“ 

Aşa s'a zămislit idea banchetului pressei. 

Idea aceasta eră, insă, numai embrion; 
nimic lămurit, nimic hotărit. Un singur lucru po- 
zitiv: 47 coroane la orele 5 şi 6 m. 

Embrionul a trecut prin mai multe faze 
de evoluţie: luase proporţiile unui banchet so- 
lemn, se redusese în cadrele înguste ale unui 
chief modest şi, o clipă, numai o singură clipă, 
se pierduse în culmile unui act de caritate pu- 
blică: să dăm banii pentru un scop filantropic! 

Nou-născutul primià daruri din toate păr- 
tile și, ingrijit cu dragoste, embrionul se desvoltă 





văzând cu ochii şi:luă forme tot mai hotărite, 
în vreme ce bancnota imondă creştea mereu și 
la orele 5 și 49 m. atinse cifra fantastică de 
125 cor. 

La oarele 6 și 8 m. (bancnota crescuse la 
142 cor.) ideia ni se înfăţişează în toată splen- 
doarea ei: „Pressa, reprezentată la adunarea 
generală a Asociaţiei, dă un banchet în cinstea 
— pressei !* 

` Pressă românească — banchet românesc; 
banchet românesc — birt românesc. N'a fost 
nici o discuţie: în câteva clipe ne-am înţeles cu 
noul proprietar al restaurantului de pe prome: 
nada Bretter. 

Cu acest prilej, noul proprietar a dat do- 
vadă despre cunoaşterea și înțelegerea nevoilor 
de cari sufere pressa românească şi ucenicii ei 
şi... şi... cu inimă grea am depus în mânile lui 
toată suma adunată — drept cauţie. 

a 

Cu o grabă zeloasă — pe care o reco 
mandăm și cetitorilor noştri în ce priveşte plă- 
tirea abonamentelor — am pornit să decorăm 
sala de banchet. In vreme ce novicele tipăriă 
— cu creionul — învitările, vechea gardă se 
îngrijește de decoruri. Jur-imprejur de-alungul 
pereţilor numere din toată pressa românească, 
afişate la întâmplare. La mijloc, în dreptul in- 
trării, un număr din „Drapelul“, cu un avântat 
articol de fond scris ungureşte „O Fels6ge a 





király nevében“, pentru care redacţia ziarului a 
plătit 600 cor. şi 8 luni temniţă de stat, 

Sala nu eră încă pe deplin împodobită şi 
vestea banchetului se răspândise printre toţi 
oaspeţii veniţi la Sibiiu, stârnind o legitimă sen- 
zaţie. Rugările pentru învitări curgeau gârlă, 
cum, însă, ediţia învitărilor eră epuizată și cauţia 
nu îngăduiă o nouă ediţie, — numărul învitărilor 
sa mărginit la 39. 

a 

La orele 10 seara se deschide banchetul 
prezidat de di Goga. La şampanie (Pommery 
Greno extra-dry) preşedintele ridică paharul 
salutând oaspeţii adunaţi şi închină pentru ceice 
n'au după ce bea — apă! 

Di Andreiu Bârseanu, vicepreședintele Aso- 
ciaţiei, se pierde în amintiri frumoase despre 
vechea sa dragoste (rugând cu un gest simpatica 
sa doamnă să nu fie geloasă) — pressal „Am 
umblat și eu în şcoala pressei, dar am fost elev 
mai bun decât voi, am părăsit băncile acestei 
şcoli de cu vreme!“ 

In sală e o atmosferă simpatică de râs şi 
veselie, de glume și ironii pline cu haz, care îi 
dă prilej decanului Dr. V. Branişte să spună cu- 
vintele adevărate că suntem și vom fi tari până 
ştim şi vom ști să râdem de nevoile proprii. 

La orele 11 și 28 m. proprietarul restau- 
rantului ne surprinde cu vestea tristă că — nu 
mai este cauţie... 

vilă ca în viitor să se ferească de orice act 
care l-ar aduce în contrazicere cu sentimentul 
obștesc și cu interesele bisericii şi ale nea- 
mului românesc". 

Credem că exprimăm sentimentul legitim al 
opiniei publice când aducem mulțămiri congresului 
nostru pentru această meritată lecţie. In sfârşit 
am ajuns în vieața publică la acel punct, când nu 
se mai pot comite păcate și nu se mai pot sfidà 
cele mai elementare îndrumări ale; bunului simi 
fără cuvenita pedeapsă. ln acest act de dreptate 
al congresului nostru vedem începutul unei ere noi 
de purificare a moravurilor şi de regenerare a dem- 
mității noastre jignite şi ni-se pare că mijesc zorii 
răsplătirii cuvenite a faptelor în vieaja noastră 
publică. Această hotărire a fost comunicată episco- 
pului de Arad prin o delegaţiune a conferenţei com- 
pusă din domnii: Dr. Aurel Vlad, George Do- 
brin şi Aurel Lasar. — Ce şi-o fuţizis la toate 
astea Preasfinţitul părinte? Nu ştim, dar noi ţinem 
cu Scriptura care îşi găseşte leacul ei pentru tofi 
cei săraci cu duhul: — „nu doresc moartea păcă- 
tosului, ci să se întoarcă şi să fie viu“... Să vedem, 

© 

Țiganii scriu... Din oficina cortorarilor dela 
Caransebeş ne vine iarăș o spurcăciune. Două 
pagini, în cari se terfeleşte numele părintelui 
Bădescu întrun stil specific croncănitor. Se accen- 
tuiază din nou temenelele, desminţite, în faţa Mă- 
celăriei Sale Burdiascu. Şi se lăfăesc în şirele 
faraonilor lingușşiri ordinare, strecurate către păr. 
Musta. 

Oamenii de bine şi curaţi vor înţelege pri- 
mejdia, tendențele acestei hârtii ţigăneşti. Noi ne 
mărginim să semnalăm, ca o nouă dovadă a pră- 
pastiei morale în care se prăbușeşte o parte a 
Românilor inconștienţi, incercarea aceasta de a 
prinde în mrejil: vânzării de neam pe câţiva 


bărbaţi de caracter. 
© 


Consiliu de miniştri în Viena. A 
trecut și ziua de Miercuri fără să se fi adus o 
hotărîre definitivă in ce priveste rezolvarea crizei. 
Cu excepția lui Kossuth, care din nou e bolnav, 
toți membrii cabinetului au plecat la Viena. După 
o audienţă de aproape o oră a ministrului de în- 
terne Andrássy şi o audienţă mai scurtă a mini- 
strului-preşedinte Wekerle, consiliul de miniştrii s'a 
întrunit în Burg, sub preşedenția Maj. Sale. 

Maj. Sa, înainte de toate, şi-a exprimat do- 
vința ca vechiul cabinet să rămână şi pe mai de- 














„FARA NOASTRA“ 


parte la guvern până îşi va împlini şi ultimul 
angajament luat față cu Coroana: introdu- 
cerea reformei electorale. Maj. Sa a declarat 
în acelaş timp că war vo să numiască un guvern 
extra-parlamentar şi i-a rugat pe miniştrii să între 
în tratative nuoi cu partidele şi şefii lor, făcând 
tot posibilul pentru o resolire pașnică şi parla- 
menlară a crizei. 

Ultimatul acesta a fost luat la cunoştinţă de 
cătră miniştrii de faţă, cari s'au întors cu toții la 
Budapesta — fără orice nădejde. 

Declaraţiile Maj. Sale sunt lămurite: dacă 
guvernul nu va ști să raheze coaliția pentru intro- 
ducerea reformei electorale, — va urmă un guvern 
extra-parlamentar cu puteri nețărmurite şi cu aceiaş 
misiune. 

Soluţia crizei se aşteaptă în trei zile. 


REVISTA POLITICĂ. 


Situaţia politică. După o serie de 
audienţe în cari s'au perândat miaistrul- 
președinte Wekerle şi miniștri Austriei, 
se pare că factorii competenţi au ajuns 
la convingerea că rezolvirea crizei nu 
mai poate fi amânată. 

Pe ‘Miercuri au fost chemaţi la 
Viena toţi miniştri ungari pentru a li 
se comunică hotărîrea Maj. Sale. Când 
scriem aceste șire nu ştim încă conți- 
nutul acestei hotăriri, dar nu ne îndoim 
că factorii competenţi vor fi regăsit 
energia de-odinioară. 

Situaţia aceasta nu mai puteă dăinui. 
S'au făcut toate încercările cu putinţă 
pentru a rezolvi criza pe cale pașnică 
şi fără mari sguduiri. In zilele din 
urmă, Wekerie venise cu un plan nou: 


“să se alcătuiască, sub preşedinţia tostului 


ministru Wlassics, un guvern de tran- 
ziție care să fie sprijinit şi de partidul 
independist şi să n'aibă altă misiune 
decât căutarea căii de a rezolvi criza în 
mod definitiv. Wekerle a avut întreve- 
deri cu Wlassics care, o clipă, preă 
dispus să primească propoziţiile lui We- 
kerle, pe urmă, însă, a refuzat. 
Ministrul-preşedinte Wekerle a fost 
Sâmbătă şi Duminecă în audiență la 


-Maj. Sa, pentru a-i comunică nereușita 

încercărilor sale. Maj. Sa i-a comunicat 
lui Wekerle că Miercuri, la 20 Ootomvrie, 
îi va aduce la cunoștință hotărîrea sa 
în cauza crizei ungare. Maj. Sa i-a mai 
comunicat dorinţa ca înainte de-a luă 
o hotărire definitivă să primească în 
audiență câțiva membri ai actualului 
cabinet. 

Miercuri, dară, va aveă loc în Viena 
un consiliu de miniștri sub preşedinţia 
Regelui — ceeace nu sa mai întâmplat 
decât pe vremea lui Fejérváry, când sa 
hotărît disolvarea cabinetului şi înfrân- 
gerea opoziţiei naţionale. 

In cercurile bine informate se sus- 
ține că acest consiliu nu poate aveă 
decât un singur scop: Maj. Sa va stărui 
pe lângă miniștri săi să-şi revoce de- 
misia şi să împlinească și cele din urmă 
puncte ale pactului din 1906, — pentru 
a face cu prisos experime':tele extra-par- 
lamentare. In acelaș timp le va declară, 
însă, că în cazul când vor stărui ca de- 
misia lor să fie primită — va fi nevoit 
să se adreseze la bărbaţi în afară de 
cadrele politice actuale. 

© 

Intrigi ungurești. In vremile din urmă, 
ziarul vienez „Heichspost* a avut fericirea de-a 
da în lume câteva informații cari au făcut sen- 
zaţie. Mai ales în ce priveşte guvernul ungar şi 
politica lui, ziarul vienez a fost la înălţime.,, 
Acum vine cu o nouă descoperire. În unul dintre 
numerele sale din urmă publică, la loc de frunte, 
următoarele cuvinte: 

„Societatea muzicală „Hora“ din București 
va vizită în Noemvrie oraşul Viena cu inten- 
țiunea de a organizà o serie de concerte ca un 
omagiu arhiducelui Franz Ferdinand pentru gra- 
țioasele cuvinte de iîncurăjare ce i-le-a adresat la 
Sinaia. Această vizită a societăţii „Hora“ este 


o manifestaţie de glorificâre pentru casa habs-. 


burgică şi simpatie pentru Austria şi dl bueger 
al cărui nume e săpat în inimile poporului român. 

Se înțelege că nu e vorba de o mani- 
festatie politică, ci de o caldă manifestare pentru 
amiciţia ce există intre statele şi popoarele ve- 
cine şi pregătirea unui curent roditor în spiritul 
naţiunei. Membri societăţii „Hora“ vor fi primiţi 
în mod cordial la Viena şi vom fi fericiţi ca po- 
porul român va căpătă o mică dovadă de bu- 








Moartea  cauţiei e moartea banchetului 
-pressei... 

La orele 12 şi 45 m., după ce se epuiza- 
seră şi fondurile de rezervă, ne preumblam pe 
promenada Bretter, admirând cerul instelat... 

Æ 


Banchetul s'a sfârșit cu o apoteoză. Dintr'un 
colţ se ridică o figură simpatică, vecinic veselul 
Ermil, şi luând în şir gazetele afişate, în ordinea 
în care împodobiau pereţii, rostește următorul 
discurs inspirat: 


„Doamnelor şi Domnilor, „Telegraful român“ a fost 
cel dintâi ziar românesc care a spus că pentru a ne asi- 
gura „Viitorul“ trebue să păstrăm „Ordinea“. Ascultând 
de zeița înțelepciunii „Minerva“, am ajuns dela „Gazeta de 
Duminecă: la cel dintâi ziar cotidian „Gazeta Transilvaniei“. 
Intăriţi astfel am urcat pe „Tribuna“ pentru a apără „Ţara 
Noastră“. Luând „Drapelul“ în mână, am proclamat 
„Lupta“ în „Unire“ pentru „Patria“. Domnilor, „Voința 
Naţională“ îşi află; expresia în „Adevărul“ gi culminează 
în „Opinia“ că după luptele economice reprezintate prin 
„Revista economică“ vom ajunge ţinta dorită de toţi 


„Libertatea“, . 
k 


Drept încheiere amintim că in cursul ban- 
chetului, celebrul tenor Carusso a cântat mai 
multe arii clasice — in opera din Viena. 


Xenofon. 








CEZA RIES BAUDELAIRE. 
a — Traduceri în proză. — 
Farurils. 

Rubens, fluviu de uitare, grădina a lene- 
viei, perină de carne fragedă pe care nu se 
poate iubi, dar unde curge viața şi se mișcă 
fără încetare, ca aerul în cer și marea în mare; 


Leonardo da Vinci, oglindă adâncă și som- 
bră, unde răsar în umbră, din mijlocul gheţa- 
rilor şi a brazilor cari ii înconjoară, îngeri fer- 
mecători, ca un surâs dulce, plin de taine; 


Rembrandt, spital trist plin de murmure, şi 
împodobit numai cu un mare crucifix, unde ruga 
în lacrimi se imprăştie din trupurile bolnave, 
spital străbătut dintr'odată de-o rază iernatecă ; 


Michelangelo, loc nedeslușit în care vezi 
Herculi amestecați cu Cristoşi, fantome voinice 
cari își sfâşie linţoliul în amurg, işi scot dege- 
tele, ridicându-se drept; 


Mânii de luptători, neruşinări de faun, tu 
care-ai ştiut s'aduni frumseţea salahorilor, inimă 
mare plină de orgoliu, om slab şi galben, Puget, 
împărat melancolic al pușcăriașilor; 


Watteau, ăst carneval in care rătăcesc, flă- 
cărând, inimi ilustre, ca nişte fluturi; decoruri 
proaspete şi uşoare, luminate de candelabre cari 
asvârlă nebunia peste ameţitorul bal; 





Goya, vedenie plină de lucruri necunoscute 
de lepădături coapte în mijlocul sabaturilor, de 
bătrâne la oglindă şi de copii goi de tot, cari 
îşi întind bine ciorapii ca să ispitească pe 
diavoli; 


Delacroix, lac de sânge cutreerat de îngeri 
răi, umbrit de o pădure de brazi, unde sub un 
cer posomorit, trec fanfare ciudate, ca un suspin 
înăbuşit de Weber; 


Aste blesteme, plângeri, extase, strigăte, 
plânsete, Ze-deum-uri, sunt un ecou spus din 
nou, de mii de labirinte; sunt un opium ceresc 
pentru inimile muritoare ; 


E un strigăt repetat de mii de santinele, 
o poruncă trimisă prin mii de soli; e un far 
aprins de mii de cetățeni, un strigăt de vânători 
pierduţi în codri; 


Căci e într'adevăr, Doamne, cea mai bună 
mărturie a mândriei noastre acest suspin ar- 
zător, care trece din tată "n fiu şi vine să moară 
la marginea eternității tale! 


Vieaţa cealaltă. 


Am locuit multă vreme sub portice vaste 
pe cari soarele mării le găteă cu mii de focuri, 
şi pe cari, stâlpii lor mari, drepţi şi majestoși, 
le făceau seara asemeni peşterilor de asalt; 

curia ce a produs în Austria entuziasmata și 
grandioasa primire pe care au făcut-o poporul 
şi casa regală română arhiducelui Franz Fer- 
dinand şi soţiei sale. 

Ni se comunică, însă, o știre surprinză- 
toare din Budapesta, din sursă bine informată. 

Guvernul ungar a făcut demersuri la mini- 
slerul de externe din România în scopul de a îm- 
piedecă călătoria societăţii „Hora“ la Viena. 

Am înregistrat cu surprindere procedarea 
guvernului ungar, deşi n'am putut încă uită că 
cu prilejul călătoriei d-rului Lueger la Bucureşti 
guvernul ungar nu s'a dat înapoi dela nimic 
pentru a împedecă această călătorie. 

Ar fi într'adevăr timpul — încheie apoi ziarul 
— să se pună capăt guvernului Andrâssy— 
Kossuth, cari cu ura lor în contra a tot ce e ne- 
maghiar turbură nu numai pacea internă a mo- 
narhiei, ci şi bunele noastre raporturi cu străină- 
tatea... Se va purtà de grije ca sforţările gu- 
vernului ungar pentru a se opune dreptului de 
găzduire al oraşului Viena să fie zădărnicite.* 

Fireşte, biroul de pressă al guvernului ungar 
a grăbit să dee acestor informaţii cea mai cate- 
gorică desminţire. Ziarul vienez, însă, declară că 
în ciuda acestei desminţiri susţine cele afirmate 
şi se declară gata să le dovedească cu docu- 


-mente. 
o 


Sârbii radicali, membrii ai clubului parla- 
mentar al deputaţilor naționaliști, au adresat d-lui 
Dr. T. Mihali, președintele acestui club, o sceri- 
soare în care anunţă că nu mai pot face parte 
din clubul deputaţilor naționaliști. Motivele invo- 
cate sunt: Sârbii nu împărtășesc vederile clubului 
naţionalist în chestiunile de drept public. Ei sunt 
aderenţi ai independenţei economice şi ai armatei 
nationale maghiare. Ajungând acum la ordinea 
zilei aceste chestii, deputaţii sârbi trebue să-și 
asigure libertatea de acţiune. 

Exodul celor trei deputaţi sârbi n'a făcut 
impresie adâncă. De mult nu mai daseră nici un 
sprijin colegilor lor români şi slovaci în luptele 
parlamentare. Dimpotrivă, prin declaraţiile lor 
politice în repeţite rânduri zădărniciseră armonia 
acţiunii clubului. In repeţite rânduri au fost chiar 
invitaţi din partea clubului să-şi lămurească ati- 
tudinea și să iese din club, 

De data aceasta, pe semne, au voit să previe 
unei somări mai categorice. 

o 





Procesul „Gazetei“ sistat. Numărul 
din urmă al „Gazetei“ din Braşov ne 
anunţă o ştire surprinzătoare: Senatul de 
punere sub acuză al tribunalului din Târgul- 
Murășului a hotărît sistarea procedurii îm- 
potriva d-lor P. Cosma, Fr. Hossu-Longin, 
Dr, C. Bredicianu, Dr. C, Maniu şi 1. 
Simu acuzaţi cu „agitaţie“ săvârșită prin 
publicarea unor articole în numărul jubilar al 
„Gaz. Transilvaniei“. 

Acuzaţii, dintre cari n'a fost de față 
nice unul, au avut de apărători pe ad- 
vocaţii Dr. E. Draia şi Dr. Bucur Băra. 

Senatul a dat loc motivelor invocate 
de apărători şi a respins cererea procu- 
rorului de a-i pune sub acuză. 

Procurorul, fireşte, a anunţat apel... 
în nădejdea că poate la curtea de apel 
va găsi mai buni patrioţi... 


In amintirea lui Șaguna. 


Sibiiu, 7 Octomvrie. 

Centenarul naşterii lui Şaguna trebuiă să 
se serbeze de anul trecut. Din motive, pe cari 
nu vrem să le mai înşirăm, sărbările acestea 
Sau amânat însă pe anul acesta. Și poate, a 
fost mai bine aşa. Căci deodată cu adunarea 
Asociaţiunii şi a măritului congres bisericesc, şi 
sărbările date în amintirea lui Şaguna au putut 
luă caracterul unei mai pronunţate şi mai curate 
manifestații naţionale a tuturor Românilor. 

Duminecă, des de dimineaţă, Sibiiul gemeă 
de lume. Numai vorbă românească auziai pre- 
tutindeni. Fiecare ţinut românesc din Ungaria 
işi avea trimișii săi. Chiar şi din Bucovina ne-au 
venit câţiva tineri. Printre oaspeţii din România 


am distins pe dnii C. Disescu, fost ministru, C.. 


Mille, I. Brun, S. Mândresan, G. Munteanu-Mur- 
goci, Morandini, Țigara-Samurcaş şi nuvelistul 
N. Dunăreanu. 

La ora 9 s'a inceput serviciul divin, în ca- 
tedrală, care oricât de cuprinzătoare, și nu putea 
să încapă pe toată lumea strânsă aici, ca să-și 
aducă. prinosul său de recunoștință pentru Şa- 
guna. Ne-a părut o dureroasă ironie, când am 
zărit în altar pe P. S. Sa Episcopul Aradului, 
care eră mai puţin chemat să se roage lui Dzeu, 
în numele tuturor credincioşilor, pentru odihna 
unui suflet frumos românesc, cum a fost Șaguna, 
Răspunsurile liturgice au fost date de cătră 





corul mixt condus de di prof. T. Popovici. — 
La parastas s'a îmbrăcat în odăjdii şi I. P. S. 
Sa Mitropolitul. La sfârșitul slujbei I. P. S. Sa 
a rostit apoi, cu glas puternic, o mişcătoare cu- 
vântare comemorativă. 

După biserică, deputaţii noștri naţionali, 
în frunte cu bătrânul președinte al partidului, 
s'au prezentat în palatul mitropolitan. Aici, ca 
răspuns la caldele urări ale lui Badea Gheorghe, 


„|. P. S. Sa a spus cuvinte, pe cari ar fi bine 


să le ţinem minte: Dvoastră, deputații sunteţi 
continuatorii adevăraţi ai politicei inaugurate de 
Șaguna. Dvoastră deputaţii — şi noi, Arhiereii. 
Scopul nostru unul este. Numai căile ni se par 
uneori deosebite, dar ţinta ne este aceiaş... 
Duminecă sara, la ora 6, societatea de lec- 
tură „Andrei Şaguna“ și-a ţinut ședința festivă 
în sala cea mare a muzeului naţional, Aici, în 
faţa unui publie număros şi distins, a vorbit di- 
rectorul seminarului Dr. E. Roşea, despre Şaguna, 
ca organizator al institutului teologic-pedagogic, 
iar teologul N. Cristea şi-a cetit conferinţa despre 
„Cultură şi credinţă“. Corul elevilor seminariali, 
condus de dl prof. T. Popovici a executat câteva 


cântece frumoase. 
+ 


A doua zi, Luni s'a făcut preregrinaj la 
mormântul lui Şaguna, în Răşinari. 

Pe la ora 7 dimineaţa, aleia şi Târgul din 
faţa cafenelii Habermann roiă de lume. Era o 
mişcare neobişnuită. Toată seninătatea unei di- 
mineţi limpezi de toamnă surideă în feţe. 

Cu o jumătate de oră mai târziu s'a pornit 
convoiul de trăsuri, într'o ciudată neorânduială 
poetică. Intr'una din cele dintâi trăsuri am zărit 
chipul, plin de sănătate și vioiciune, al I. P. S. 
Sale mitropolitului, alături de figura întunecată 
a Episcopului din Arad. In urma lor, toţi membri 
congresului bisericesc, tot ce are Sibiiul româ- 
nesc, şi-o mulţime de oaspeţi veniţi din toate 
unghiurile. Remarcăm aici îndeosebi pe cei 31 
de elevi ai liceului din Braşov, în frunte cu trei 
profesori, pe trimișii tineretului din Bucovina şi 
ai tineretului din Blaj. S'au înșiruit apoi tră- 
surile Săliştenilor şi-a celorlalţi mărgineni, cari 
au ţinut să contribuie într'o frumoasă măsură la 
măreţia sărbărilor. Am numărat cu totul cam vre-o 
150 trăsuri. Nu ne putem miră indeajuns, că la 
această mare şi rară sărbătoare a neamului nostru 
întreg n'a venit nimenea să reprezinte atâtea in- 
stituţii de cultură din România liberă,... 

Apele, rotind icoana cerurilor, îşi amestecau 
solemn şi mistic puternicile acorduri ale muzicei 
lor bogate cu colorile amurgului răsfrânte "n 
ochii mei; 


Acolo am trăit eu voluptăţi potolite, în 
mijlocul azurului, al undelor, al splendorilor şi 
al sclavilor goi, îmbâcsiţi cu mirezme ; 


Cari îmi răcoreau fruntea cu ramuri de 
palmier şi a căror singură grijă era să afle du- 
reroasa taină ce mă făceà să zac, 


Uriașa. 

Din vremea când Natura, în revărsarea ei, 
întruchipă în fiecare zi copii monstruoşi, mi-ar 
fi plăcut să trăiesc lângă o tânără uriașă, ca o 
pisică voluptoasă la picioarele unei regine; 


Mi-ar fi plăcut să-i văd trupul înflorindu-i 
cu sufletul şi crescând în voie în jocurile ei gro- 
zave; să citesc, în ceața umedă ce-i pluteşte ’n 
ochi, dacă inima ei acoperă o flacără sombră; 


Să străbat după plac formele ei magnifice; 
să mă târăse pe genunchii ei enormi şi, câte- 
odată, vara, când soarele nesănătos 


O face să se întindă, obosită, dealungul 
câmpiei, să dorm a lene în umbra sânului ei, ca 
“o cămilă liniştită la piciorul unui munte, 

Imn frumuseții. 


Vii din cerul adânc or eşi din prăpastie, 
o, Frumuseţe? Privirea ta, drăcească şi divină, 
revarsă, nedeslușit, binefacerea și crima, — ca 
vinul. 


Tu ai în ochi amurgul și aurora; răspân- 
dești în jurul tău parfumuri, ca o seară furtu- 
noasă; sărutările tale sunt un filtru şi gura ta 
o amforă, cari fac laş pe erou şi pe copil 
curagios. 


Eşi din prăpastia neagră sau te cobori din 
stele? Diavolul fermecat te urmează ca un câine; 
tu semeni, la noroc, bucuria şi năpastea şi stă- 
pânești toate şi nu răspunzi de nimic. 


Tu umbli pe morţi, Frumuseţe, de cari îţi 
baţi joc; dintre giuvaerurile tale, nu Groaza e 
cel mai puţin fermecător, iar printre cele mai 
scumpe podoabe ale tale Crima îţi joacă pe 
pântece, cu dragoste. 


Ce-mi pasă dacă vii din cer sau din iad, 
o Frumuseţe! monstru enorm, înspăimântător, 
nevinovat! Dacă ochiul tău, surâsul tău, piciorul 
tău, îmi deschid poarta unui infinit pe care îl 
iubesc şi nu l-am cunoscut nici-odată. 


Dela Satan, dela Dumnezeu, ce-mi pasă? 
Inger or Sirenă, ce-mi pasă, dacă faci — zână 
cu ochi de catifea, ritm, parfum, lumină, o sin- 








gura mea regină — universul mai puţin urit şi 
clipele mai puţin grele? 


Șarpele care dansează. 
Ce mult îmi place, scumpă nepăsătoare, să 
văd cum îţi sclipeşte pielea, ca o stea neho- 
tărită, 


Pe părul tău profund cu parfumuri acre, 
mare mirositoare, cu valuri albastre şi brune, 


Ca o corabie care se deşteaptă în vântui 
dimineţei, inima mea visătoare se pregăteşte 
pentru un cer depărtat. 


Ochii tăi, în cari nu s'oglindește nimic, nici 
dulce nici amar, sunt două giuvaeruri reci în 
cari se amestecă aurul cu fierul. 


Când umbli în cadență, frumoasă 'n nepă- 
sarea ta, pari un şarpe care dansează la vârful 
unui baston. 


Sub greutatea leneviei, capul tău de copil 
se leagănă cu moliciunea unui elefant tânăr, 


Ca un val mărit de topirea mormăitorilor 
ghetari, când apa gurei tale urcă pân’ la mar- 
ginea dinţilor 


Mi se pare că beau un vin din Boemia, 
amar și învingător, un cer lichid care-mi înste- 
lează inima... Trad. de V. E. 

Cum am ieşit din Sibiiu, ne-a înghiţit pă- 
durea cu aerul ei răcoros şi cu miile de şoapte 
tainice. De-aici încolo, până in Rășinari, drumul 
tăiat drept, printre stejari cu coroana galbină şi 
deasă încă, se păreă un drum de triumf. De 
deasupra ne trimiteă mângăiere un cer senin, curat 
ca lacrima. 

La marginea satului, supt un frumos are 
de verdeață, cu inscripția: Bine afi venit! — ne 
aşteptau reprezentanţii comunei, în frunte cu 
notarul Jurca, şi o mulţime de popor. Notarul 
Jurca a rostit aici un scurt dar călduros discurs 
de binecuvântare. 

Satul eră gătit intreg de sărbătoare. Pe 
struda principală se întindeă, ca un zid, şirul de 
săteni, în hainele lor curate şi albe, veniţi să 
întâmpine convoiul. Porţile erau impodobite cu 
ramuri verzi de brad şi de mestacăn. 

Convoiul s'a oprit la „podul minciunilor“, 
Aici, preotul Lungu a adresat I. P. S. Sale câteva 
cuvinte simţite de bun sosit, la cari I. P. S. Sa 
a răspuns binecuvântând poporul. 

O dureroasă impresie au lăsat patrulele de 
jandarmi, cu cari a trebuit să ne întâlnim dela 
intrarea noastră în comună. Se zice, că ar fi 
fost concentrați în Răşinari, anume pentru acea- 
stă ocazie, 80 de jandarmi. Nu făceai un pas 
să nu dai de figurile lor aspre, și bănuitoare. 
Ce căutau aceste suliţi în fața unui mormânt 
sfânt, la care un popor paşnic a venit să se in- 
chine în semn de recunoștință ? Ce caută puterea 
amenințătoare a statului în jurul fumului de tă- 
mâie, care se ridică din cădelnița iubirii? — Un 
epizod revoltător: Caii dela trăsura I. P. S. Sale 
aveau coama împletită în ciucuri de toate colo- 
rile. Jundarmilor li-s-a părut, că au de-a face 
cu tricolorul nostru naţional, au oprit trăsura, şi 
au silit pe birjar să îndepărteze „vinovatele“ po- 
doabe din coama cailor... Credem că deputaţii 
noştri naţionali vor şti să ceară socoteală mini- 
strului pentru această urită batjocură, care a 
venit să turbure frumseţea unei sărbători izvo- 
rite din toată curăţenia ‘sufletelor noastre... 

La ora 9 s'a început serviciul divin, în bi- 
serica din deal, oficiat de P. S. Sa Episcopul 
l. Pap cu o număroasă asistenţă. 

In timpul slujbei numai o parte neînsem- 
nată a credincioşilor a încăput în biserică. Mul- 
țimea aşteptă pe dinafară, dealungul străzii şi 
în cimitire, începutul parastasului, care aveă să 
se facă în faţa mauzoleului lui Şaguna. 

La Parastas a pontificat I. P. S. Sa Mitro- 
politul, asistat de P. S. Sa Episcopul I. Pap, de 
arhimandriţii Mangra, Musta şi Dr. Puşcariu 
de protosincelii R. Ciorogariu, Dr. Cristea şi Bă- 
descu, de protopopii Dr. Stroia şi Putici, și de 
diaconii Câmpean şi Dr. Stan. 

După sfinţirea apei 17. P. S. Sa Mitropolitul, 
a rostit un lung discurs ocazional. A vorbit apoi, 
frumos, protopopul Siroia, încredinţând comite- 
tului parohial bustul lui Șaguna, lucrat de sculp- 
torul Storck. In numele comitetului parohial a 
răspuns preotul Lungu, promițând că atât el, cât 
şi parobienii lui vor griji cu sfinţenie scumpele 
odoare, cari fac atât cinste comunei Răşinari. 

La sfârşit ia cuvântul, în numele clubului 
naţional, părintele Vasile Lucaciu. D-Sa caută să 
stabilească mai întâi descendența noastră ro- 
manică, povestind căderea Daciei „Traiano-Au- 
reliane“ pe urma invaziunilor barbare. Accentu- 
iază apoi multilateralitatea spiritului lui Şaguna 
şi schitează câteva din faptele lui mai insem- 
nate. În această parte a discursului atinge, cu 
cunoscuta-i dialectică, unele chestiuni de actuali- 
tate, pe cari le opune vremurilor lui Şaguna, şi, 
îndreptându-se spre arhierei, continuă, ca o 
dreaptă ameninţare: Spiritul lui Șaguna se va 
îndreptă de-acolo din mormântul lui şi vă va 
întrebă: — ascultatu-m'aţi? (Vie mişcare în pu- 
blic). Noi, toţi urmaşii lui Șaguna suntem datori 
să mergem pe calea indicată de el şi să apărăm 











„ȚARA NOASTRA: 


drepturile poporului nostru cu cuvântul, cu fapta 
şi cu toate puterile noastre...“ (Aplauze sgo- 
motoase.) 

Frumoasele cuvinte ale părintelui Lucaciu, 
pe cari le reproducem în altă parte a ziarului 
nostru, după „Adevărul“ din Bucureşti, au aco- 
perit câteva din lipsurile, pe care, cu durere, 
trebue să le constatăm. Credeam că serbările 
date în amintirea lui Şaguna vor fi un izvor de 
înălţare şi de indema puternic. Noi, naivii, ne 
aşteptam să auzim acolo, în faţa mormântului, 
pe reprezentanţii tuturor claselor noastre sociale 
pe reprezentanţii aşezămintelor noastre de cul- 
tură, şi pe aleşii tuturor generaţiilor. Vedeam în 


: jurul nostru o mulţime de popor şi atâta tineret, 


care ar fi vrut, poate să ştie lămurit ce a in- 
semnat Şaguna pentru noi şi cine sunt urmaşii 
lui adevărâţi de astăzi. Am fi vrut să vedem 
înşiruindu-se pe dinaintea minţii noastre, măcar 
în tablouri repezi, viaţa de ieri și de mâne a 
neamului nostru. In schimb, ce ni s'a dat? Un 
prelat bătrân a venit să ne spună aceleaşi cu- 
vinte învălite, cu frica să nu răscolească mănia 
— jandarmilor... și atâta. 

Pe mormântul lui Şaguna am văzut un 
mare număr de cununi — şi numai cei puţini, 
cari au străbătut până aproape de mormânt au 
putut şti dela cine sunt. Cununile acestea n'au 
fost aduse aci pentru înfrumsețare numai, ci ele 
erau un simbol, care trebuiă concretizat, — ori 
nu? N'aveau nimic de spus aceia, cari presărau 
flori pe mormântui lui Şaguna? Ori, nu li sa 
dat voie să spună?... 

Pentru întregirea acestei cronici, şi pentru 
publicul cetitor, amintim, că au trimis cununi: 
Reuniunea sodalilor români din Sibiiu, Reuniu- 
nile învăţătorilor din diecezele Arad şi Caran- 
sebeş, Reuniunea femeilor române din Sibiiu, 
Reuniunea femeilor rom. din Braşov, Societatea 
„Petru Maior“, Studenţii din Blaj, Săliştenii, Fa- 
milia Mocsonyi, Consistorul din Oradea-Mare, 
Colonelul Şaguna (nepotul marelui Mitropolit,) 
Consistorul Mitropolitan şi Școala Asociaţiunii. 

După parastas a avut loc banchetul, divi- 
zat in trei clase. — Trebuiă să ne separăm şi 
aici, şi să dovedim şi cu acest prilej rar popo- 
rului, că el n'are ce căută la masă cu domnii... 

La banchet, nu sa ţinut nici un toast ofi- 
cios — aşa era dorinţa I. P. S. Sale, care se 
temeă, pe semne, că umbra marelui mort se va 
întinde şi-l va acoperi cu totul... 
| In contra dorinţei I. P. S. Sale s'au ţinut 
totuș câteva toaste — în salele de alături, unde 
nu puteau să asculte şi arhiereii noştri. Au 
vorbit protopopul Făgăraşului Borzea, deputatul 
Ștefan Pop şi dnii Dr. P. Şpan şi Dr. I. Lupaş. 
Noi, cari n'am avut onoarea să luăm loc la masa 
Nr. 1, am auzit, că protopopul Borzea ar fi spus 
următoarele vorbe, de o frumoasă îndrăzneală: 
Noi n'am venit aici să turburăm somnul marelui 
Șaguna. Cu toate acestea, știm cu toţii că somnul 
lui a “fost turburat, când ecteniile pentru odihna 
sufietului lui au fost citite de aceiaş persoană, 
care cu câteva zile înainte a ţinut să asiste la 
desvălirea monumentului lui Kossuth, cel mai 
puternic dușman al lui Şaguna... 


Oaspeți distinși. Cu prilejul sărbărilor din 
săptămâna trecută am avut fericirea să putem 
salută în mijlocul nostru mai mulţi oaspeţi dis- 
tinşi, veniţi din Regatul României. Ne-a făcut o 
deosebită plăcere prezenţa distinsului confrate 
dl lules Brune, redactorul ziarului francez „Rou- 
manie“ din Bucureşti, care a petrecut în mij- 
locul nostru mai multe zile dimpreună cu d-na, 
colaboratoare la mai multe ziare franceze din 
Paris. 

D-l lules Brune, deşi de origine străină, e 
un cald apărător al poporului nostru şi a scris 
în ziarul său o serie de articole de fond în cari 
tratează chestia naționalităților şi asupririle de 
cari ne impărtăşim din partea guvernului un- 
guresc. 








Nr. 41 — 1909 

„Vorbiţi, scrieți româneste“ ... E o axiomă 
elementară accentuată destul de des şi în coloanele 
acestei reviste, că idealul naţional-politie al unui 
popor nu se poate propagă decât într'o limbă 
fără greşuri, sau mai bine zis, idealul nostru na- 
țional-cultural nu poate fi propagat într'o romà- 
nească proastă. Acest adevăr ne vine în minte 
acum, când uzistăm la şedinţele congresului 
nostru naţional-bisericese în cari deputaţii acestei 
„mărite* adunări fac propuneri şi rostesc dis- 
cursuri într'o limbă execrabilă. Afară de câteva 
excepţii onorabile, cea mai mare parte dintre 
fruntaşii noştri e mai inrudită cu ,„limbământul“ 
lui Arune Pumnul decât cu graiul lui Eminescu... 
Unul din amicii noştri ne-a pus la dispoziţie un 
asemenea „proiect ghe răzoluciungye“... Il publicăm 
ca un document neperitor al stărilor noastre. 
Aceste rânduri ne arată până la ce grad poate 
cobori la noi termometrul bunului simţ, în ma- 
terie de limbă. 

Ascultaţi: 

Proiect ghe Răzoluciunye. 





Comişunye epitropască, ca corporăciunye, ori sec- 
ciunye, care in essînță este delepăciunye de după răgulă- 
mînt pusă la dispuzăciunye sinodului păntru a prezinta 
chiestă ghe răzoluciunyi, pă baza documinychelor pusă la 
dispuzăciunye lui din parche referinehelui concerninche, 
și fiind cu atenciunye la amindămîntul, pă care l-au gtu- 
diet in cauză, are onoare a prezinta următoare 

Mociony€ 
Nanche d-a aduce răzoluciunye meritorie in 

chegchiunye propuzăciunyi protopopului concerninehă 
i aval a sară păntru  intărpălăciunye cătă  comișunye 
bujetară în privinţa diurny6lor deputaţilor sinodali, 
să declară ghe urgintă şi ghin partye preşidentului 
să face dispuzăciuny6, ca cassa conzistorială să să 
exhibeze păntru a plăti tapșele competinche din 
fundurile fundăciunilor diecezane  Pregidentul face 
declărăciunye, că nu vreu să facă nici câta preșunyă, 
dar fiindeă cheștiunea este obiect de lit, in poziţie 
sa de custodele legii, dă numai informăciunye asupra, 
momintyelor decizătoare, păntruca sinodul să nu vo- 
teze şe, şi şe, sau doi ge, doi ge gi doi cu bile. La 
aceasta enunțiăciunye a preşidentului concernintele 
protopop face declărăciunye: Mă rogu, să 
gătăm amu, să mem acasă, că de internis non ju- 
dicat praetura. Această espreguny6 este obiect de 
viuă dișcută, la ce ghin partye referintelui 'concer- 
uinty€ să propune amindămîntu: ca in proporeiuny6 
cu uzu dă mai naintye cassa nu să poate exhiba 
nefiind cassariul capace la aceasta funţie. 

Relativ la această răzoluciuny€ deputatul ...... face 
următoarea 


Prăpunyerie: 

Răzoluciunyea asta dă dupră răgulămient 
trebe să se stilizează din nou, apoi să să discuteuză, 
să să votizează, şi să sk promovează dă concluz, 
ş-apoi dupoă aia să să manuiază şi să să egzecutează 
cu cea mai mare ştricteaţa fâră emanăire. 

Gurile rele ne şoptesc că autorul „concer- 
ninte“ al acestui monstru ar fi P. Sf. Sa Ignatie 
Papp, preacuviosul părinte dela Arad... N'am 
putut eruă incă toate fazele paternității. In orice 
caz avem o împrejurare atenuantă pentru oma- 
giile P. S. Sale la mormântul lui Kossuth. Cu o 
astfel de cultură românească poate fi iertat acel 
ce se închină eroismului unguresc... Conștiinţa 
naţională românească nu-şi poate găsi culcuş în 
expresii atât de pocite. 

o 

Viaţa românească Nr. 9 a apărut cu un 
bogat material literar şi ştiinţific, din care re- 
marcăm novelele dlor Sandu şi Sadoveanu, precum 
şi variatele articole ştiinţifice ale dlor Manica- 
tide, C. Hoisescu, Fr. Lebrun ete. 

In „Scrisoarea din Ardeal“ a dlui I. Russu- 
Şirianu, care priveşte şi revista noastră, s'a stre- 
curat o regretabilă greşală pe care ţinem s'o 
recţificăm. Nu dl Oct. Goga este autorul artico- 
lului „Șapte preoţi mari“ apărut întrun număr 
recent al „Luptei. 


Autobiografia lui Carusso. Celebrul tenor 
al Italiei şi-a făcut singur biografia pe care a 
publicat-o în ziarul „Stand“. Intre altele Carusso 

“spune că nu poate preciză oraşul. în care sa 
născut. Îşi aduce aminte însă că părinţii i-ar fi 
spus cândva că s'a născut la Neapole, pela anul 
1873 sau 1872. 

Tatăl său voiă să facă din el un om cu o 
meserie serioasă și rareori eră supărat din cauza 
aptitudinilor sale... turbulente. 

Marea dorință a lui Carusso eră să se 
facă marinar. Soarta însă a voit altfel gi în loc 
să cutreere mările ca salariat al unei companii 
oarecare, Caruso le străbate astăzi în numele 


artei. 
Celebrul tenor incepuse să cânte încă de 


pe când eră pe băncile şcoalei. Directorul entu- 
ziasmat de vocea elevului, după ce la început 
il pedepsise fiindcă turbură liniştea celorlalți, 
sfârşi prin a-l recomandă organistului dela bise- 
rica sf. Ana. care il încorporă îndată printre co- 
rişti. 

In fiecare Duminecă, Carusso încassă câte 
un franc pentru munca lui, lucru care încântă 
îndeajuns pe părinții micutului cântăreţ. 

Renumele său datează dela vârsta de 20 
de ani când a debutat pe scena teatrului „Nuovo“ 
din Neapole. 

Articolul lui Carusso conţine o mulțime de 
sfaturi utile pentru cântăreţi. El crede că un 
artist liric trebue să fie sobru și cumpâtat, şi să 
dă ca exemplu pe el însuşi, care nu mănâncă 
nici odată în serile de reprezentaţie, decât câte 
un sandwiş şi un păhărel de Chianti. 

Carussu mai crede, că mult discutata che- 
stie a tutunului care ar strică vocea artiștilor 
este o simplă închipuire a medicilor ce ţin cu 
tot dinadinsul să se facă cunoscuţi. El însuș este 
un fumător pasionat și nici odată n'a avut să se 
plângă contra tutunului. Vinul, însă, face foarte 
rău vocei şi mai ales când artiștii îşi pierd mă- 
sura şi se... îmbată. 


a : 
Eroare. Cu regretabile greşeli de tipar, stri- 
vindu-i înţelesul, s'a puplicat în Nr. 39 al revi- 
stei noastre poezia „Horia“. 
Dăm aici strofa a 8-a aşa cum trebuiă pu- 
blicată: 
Nu vreau cu Crigti sau cu eroi s'acopăr 
Prăpastia ce cască dinainte-mi 
Şi nici vre-o opintire vremii noastre 
Nu cere să dau cu aeroase visuri: 
o 
La Opera mare din Paris s'au început re- 
petiţiile la noua dramă lirică a compozitorului 
Georges Hue: „Le Miracle“, in cinci acte. Lu- 
crarea aceasta, căreia dl Mesager îi consacră ac- 
tivitatea, se spune că va fi una din cele mai 
mari manifestații ale muzicei moderne franceze. 
Georges Hue e autorul a încă două mari 
lucrări muzicale cari s'au reprezentat anii tre- 
cuți şi anume; „Le Roi de Paris“, dramă lirică 
in trei acte, şi „Titanie“, dramă lirică iarăş în 
trei acte. 
© 
Mormântul frumoasei llene. Cetim în N. Fr. Pr.: 
Frumoasa Ileana, împreună cu bărbatul ei cel dintâi, 
şi totodată şi al treilea au fost îngropaţi după moartea 
lor la Sparta. Aga povesteşte aceea care ştie toate: le- 
genda. Locul de odihnă al părechei conjugale care a avut 
o vieaţă familiară aşa de vitoroasă, se afla pe o colină cu 
o vedere frumoasă, o jumătate de cias depărtare de oraş, 
și peste el se ridica templul „Menelaion“ care trecea de 
loc sfânt la Spartani. Acest Menelaion, a cărui desgropare 
au încercat-o mulți scrutători, a fost acum descoperit de 
nişte arheologi englezi, şi ei ne spun că s'a zidit în se- 
colul al 5-lea şi 4-lea n. de Christos din blocuri enorme 
de peatră. Dar cu toate acestea despre lucrul de căpetenie, 
despre mormânt nu se ştie nimie. Poate că mai târziu se 
va găsi: scrutătorii aceştia moderni de comori se ştie că 
sunt foarte încăpăţinaţi. Dar chiar şi atunci abia se va 
puteă constată că acest mormânt a adăpostit chiar osă- 
mintele lui Menelaus gi ale frumoasei Ilene; că frumoasa 
Ileana într'adevăr a existat, după cum acel Homer afirmă, 
despre care asemenea nu se ştie că întradevăr a existat, 
care deci nu e martor ocular lipsit de orice dubietate; 
gi dacă ea, a existat a fost de fapt cauza războ- 
iului troian, după cum afirmă poetul amintit. Toate 
acestea nu se vor puteă constată şi asta e de regretat, 
Căci, ce frumos ar fi dacă într'o bună zi noi am fi siliți 
printr'un document neîndoios, bunăoară un papirus egip- 

tean sau vavilonie, a lăsă ochelarii eriticei şi a privi cu 
ochi liberi vechile poveşti. Adecă cu ce drept se afirmă, 
se scrie şi se tipăreşte, că cel mai renumit dintre toate 
războaiele a fost foarte verosimil numai un război colo- 
nial de tot obicinuit, dar care a durat foarte mult? De 
bună seamă, numai pentrucă noi în erudiţiunea noastră 
exagerată ne simţim obligaţi a reduce toate la cauze şi 
la efecte, cari mișcă masse mari de popor, bunăoară foa- 
mete şi sete după averi, şi nu cutezăm a atribui popoa- 
relor câte-odată şi înclinări romantice. Noi uităm că noi 
înşine înclinăm foarte des spre romanticism, că şoviniştii 
tuturor popoarelor ar îi şi acuma în starea puriă războaie 
numai pentru glorie, şi că impăraţi şi regi au și făcut-o 
nu de multă vreme. Pentruce să nu fi fost cu putinţă că 
înainte cu 3000 de ani, căpetenii eline să fi chemat la 
arme oamenii lor, din motivul că nevasta unuia dintre ei 
a fost răpită de un prinţ barbar? Dacă aşa ceva ar fi 
fost imposibil, atunci sigur că bardul orb nur fi cutezat 
să cânte versurile sale pe la curţile regilor, unde doar se 
ştie cun se petrec lucrurile în lume. Publicul lui sigur că 
supo:tă ba poate chiar doreă oareşeare doză de exagerări 
şi minciuni, dar sigur că pretindeă şi un dram de adevăr, 
sau cel puțin de verosimilitate. Cine nu crede că vr'odată 
s'a născut un războiu din motive de dragoste, acela să 
deschidă istoria României şi va ceti cum la începutul vea- 
cului al XVI-lea feciorul şi urmașul lui Stefan cel mare, 
junele Bogdan erà învoit să cedeze craiului leşesc o pro- 
vincie pentruca să poată primi de soţie pe sora lui. Prin- 
cesa însă nu se puteă decide cu să se mute într'o ţară pra- 
voslavnică şi din motivul acesta ferventul adorator declară 
răsboi în cursul căruia pătrunse până la porţile Liovului, 
Să nu zimbim deci necrezători, dacă cineva ne povesteşte 
că frumseţa Ilenei a provocat un războiu, care poate tot 
nu s'a petrecut în stil aşa de clasic precum ni se spune 
în cântece. Şi dacă din cauza ei s'a iscat războiul, atunci 
regina necredincioasă a fost o binefăcătoare a omenimei, 
căci ea a dat 2nsă la naşterea unei poeme neperitoare, 
care a produs din sine multe poeme noi, din generaţie în 
generaţie. Ea într'adevăr a meritat ca să trăiască şi poate 
că ştiinţa ne-o va aduce vr'odată iarăşi în triumt înapoi, 
după cum a readus-o la timpul său Menelaus după risi- 
pirea Troiei. Nu tot ce sună a poveste, trebue să fie poveste. 


Discursul dlui Dr. V. Lucaciu. 


— Rostit la mormântul lui Şaguna. — 


Inalt Prea Sfinţite Părinte, 
Justră Adunare, 


Adâne mişcat stau în fața acestui mausoleu, 
înaintea acestui monument, pe care o generaţie 
plină de cel mai sincer devotament l-a înălţat 
întru mărirea unui erou, din vremuri nu demult 
trecute, şi carele prin faptele vieţei sale şi-a 
asigurat nemurirea, 

Toată lumea românească prăsnueşte astăzi 
o sărbătoare, devenită naţională prin cenprinsul 
titlului său: Centenarul nașterii marelui arhiereu 
naţional Andrei Baron de Şaguna! 


Clubul dietal al deputaţilor români, ca ex- 
presiune fidelă a partidului naţional, şi-a tinut 
de datorinţă sfântă, să depună prinosul de ad- 
miraţie şi de recunoştinţă. De aceia am venit 
noj, sub conducerea ven. prezident al partidului 
naţional, George Popp de Băseşti, ca în armo- 
nie cu toată suflarea românească, să înplinim 
această datorinţă naţională-patriotică. 

Aceste monumente, modeste, ne reamintesc 
vremuri mari şi grele, şi lupte titanice, ne amin- 
tese porniri şi năvăliri dușmănoase, îndreptate 
asupra unui neam, prigonit de soartă şi călcat 
de toată tirănia vremilor; ne vorbese de triste 
împărecheri între fraţi, precum zice poetul cu 
accente pătrunzătoare: „Pe voi vă nimiciră a 
pismei răutate, şi oarba neunire la Milcov şi 
Carpati“. 

Oh! vremuri triste şi îngrozitoare! De ar 
fi visuri, sau descrieri dictate de paroxisme ar- 
zătoare, tot ai rămâneă uimit și consternat de 
atâtea suferinţe! 

Dar apoi când ştii, că toate aceste sunt 
însăși istoria vieţii noastre! 

Istorie crudă a fost năvălirea barbarilor, 
care a stins cultura frumoasă, clasică din Dacia 
Traiană şi Aureliană | 

Adevăr istoric este decepţiunea amară după 
„dexteram dantei, pactum fecerunt“. 

Adevăr istoric sunt năvălirile şi incursiunile 
turcilor şi ale tătarilor; 

Adevăr ingrozitor este domnirea „Aproba- 
telor şi a Compilatelor*, cu toată aplicarea lor 
barbară; 

Infiorătoare este soarta poporului nostru 
în faţa legăturei cu: „unio trium nationum“. 

Dureroasă din cale afară este subjugarea 
conştiinţei religioase a poporului, prin hierarhii 
străine, cari au venit asupra părinților noştri 
ca ceata de locuste, şi au pustiit agonisita roe 
mânului, şi aproape i-au secat măduva vieţii. 

Aceste toate sunt valurile năprasnice ale 
veacurilor trecute, cari nu ne-au lăsat în linişte 
nici un moment, in viaţa noastră bisericească 
şi naţională; nu avea bietul român odihnă şi 
adăpost, nici la vatra familiară, nici pe câmpul 
udat cu sudorile feţei sale şi nici chiar în bise- 
rica sa. 


A devenit orfană națiunea română, cum se 

întreabă poetul: 
„Mai este oare în lume 
Fiinţă cum sunt eu, 
Un suflet făr' de nume, 
Uitat de Dumnezeu“. 

Și când ai fi gândit, că neamul acesta, răs- 
tignit, trebue să constate că „s'au sfârşit“ cu toate 
măsurile, ce le poate inventă răutatea şi fărăde- 
legea omenească şi ca acum are numai să-și plece 
capul şi să-şi deie sufletul, — iată că trimite 
Dumnezeu pe profeţii săi cari să deștepte şi să 
apere poporul, ridică bărbaţi plini de virtute şi | 
de putere, ale cărora drepturi de viteji, stânci 
nebiruite se fac, în cari lovind valurile duşmă- 
noase se frâng şi se retrag, spumegând ca de 
furie şi de ruşine în abisul lor! 

Un profet trimis de Dumnezeu neamului 
său, un bărbat plin de virtute şi de putere, o 
stâncă neclintită se înalţă în sufletele noastre, 
şi din aceste elemente de gândire și de reamin- 
tiri se zugrăvește icoana măreaţă a marelui ar- 
hiereu şi naţionalist Andrei Baron de Şaguna, 


Doamne, unde să mă întorc, ca să găsesc 
focul sacru al inspiraţiei din care să vibreze ra- 
zele strălucite pentru cununa cu care clubul dietal 
al partidului naţional român vrea să impodo- 
bească acest monument. 

Pentru că, s'au îngreunat peste măsură 
vremile în cari trăim! Pare că idealurile mari 
de virtute naţională, se departă şi locurile lor 
le cuprind patimi şi obiceiuri rele; slugărnicia 
şi decadenţa vrea să se apropie de spiritul nostru 
naţional. 

Dar nul să nu lăsăm, să ne copleşească 
boala decadenţii morale-politice. Greşeli, păcate 
au fost la toate popoarele, lângă apostoli a fost 
un Iuda, lângă Leonida îl vedem pre Efiaite, 
iângă Moise pe cei cu vităţile naţionale, spre 
pigmeii venali şi ideali, pentru drepturile şi li- 
bertăţile naţionale, spre pigmeii venali sau vån- 
duţi. . 

Să nu ne descurajăm. Omenirea se con- 
duce de ideile mari și generoase, şi direcția au 
dat-o pururea bărbații, cari au reprezentat în 
mod vrednic, prin activitatea lor, aceste idei. 


Viaţa oamenilor mari, providențiali, e ca 
puterea soarelui de vară: luminează şi încălzeşte 
deşteaptă la viaţă şi produce roade. 


Acest soare luminos dătător de viaţă, a 
fost marele arhiereu Andrei Baron de Şaguna 
pe orizontul vieții neamului românesc. 


Să ne apropiem cu sufletele noastre de 
geniul lui mare și vom şimţi respirarea binefă- 
cătoare ce se revarsă din fiinţa lui. 

Vede, simte și cunoaşte starea bisericei 
şi a poporului român. Un geniu insă nu se în- 
destuleşte cu constatarea relelor, ci aleargă după 
mijloacele de vindecare, de îndreptare. Și stu- 
diind istoria în mijlocul luptelor și a învălmă- 
şelilor seculare din această monarhie, află un 
punct fix, un reazăm puternic, care ca şi steaua 
polară în astronomie formează perspectiva de 
orientare pentru toate popoarele. 

Aflá în viaţa poporului român o notă ca- 
racteristică, o însuşire prefăcută în putere un 
fir neintrerupt de inalte şi nestricate tradiţiuni: 
fidelitatea cătră înaltul tron, şi alipirea neelin- 
tită către augusta casă domnitoare Habsburgică | 

Inima mare și mintea lui luminată se pun 
fără preget, fără ezitare, pe această temelie pu- 
ternică a sentimentului dinastic a poporului român 
şi în această direcţiune conduce şi desvoaită 
toată activitatea sa bisericească şi politieo-naţio- 
nală, în decenii lungi până la sfârșitul vieţii sale. 

Ascultati rugăciunea lui in ziua când se 
sfințește de episcop (în Aprilie 1846). ...Tu Doamne 
al puterilor, dă-mi destulă tărie, ca să deștept 
din somnul cel de moarte pe poporul român 
din Transilvania“, Şi peste câteva zile numai, a 
trebuit să pună în cumpănă toată virtutea sa de 
bărbat de stat, de arhiereu al bisericei, de apostol 
deşteptător al naţiunei asuprite. 

A sunat glasul vremnilor mari! Românii 
se adună in Blaj şi în acele zile istorice, vedem 
în mijlocul turmei cuvântătoare pre păstorii con- 
ştiincioşi şi rezoluţi, punându-și sufletele pentru 


oile lor. 
3 şi 5 Mai 1848 sunt centrul acelor zile 


mari, şi noi îl vedem pe Șaguna, impreună cu 
colegul său, arhiereul din Blaj, braţ, de braţ 
plimbându-se în mijlocul poporului, propovăduind 
cuvântul de frăţietate adevărată între fii aceluiaș 
neam. „lată cum suntem noi, fraţii în Christos, 
așa trebue să fiţi şi voi fraţi adevăraţi“. Și 
această sublimă idee de frăţie şi de solidaritate 
între fii naţiunei, de care au fost inspirați şi 
toţi ceilalţi antiluptători de vecinică glorioasă 
amintire, Bărnuţ, Bariț, lâncu, Balint, ete. au 
avut de rezultat îmbucurător, nu numai manife- 
staţiunile grandioase ale spiritului naţional deș- 
teptat la viaţă, ci s'a produs acele roduri bine- 
cuvântate : asigurarea fiinţei şi a culturei noastre 


naţionale. 
Şi ce mândrie și îndestulare sufletească 


este pentru noi, când vedem, că în enunciaţiu- 
nile lor înțelepte, pentru biserică şi pentru neam 
chiar geniul naţiunei s'a destăinuit, şi astăzi, 
precum şi în viitor, numai pe acele baze tari şi 
drepte stă toată chestia naţională, şi lupta pentru 
revendicările naţionale, numai în direcţiunea in- 
dicată de ei, se poate duce înainte. Şi noi, ur- 
mătorii modeşti şi puţini ai acestor mari înain- 
taşi, aşa credem, că aducem cel mai preţios 
omagiu memoriei lor, când afirmăm cu toată 


convingerea, că suntem întru toate credincioşi: 


marilor tradiţiuni, pe cari le-am mostenit dela 
dânșii, ţinând pururea înaintea ochilor credinta 
către tron, iubirea de patrie şi frăţietatea între 
popoare, în spiritul egalei îndreptăţiri politice. 

Și ce au fost lucrările lui in comitetul na- 
ţionai, ce au fost adresele și memorandele către 
domnitor, reprezentaţiunile pela guberniile Tran- 
silvaniei, călătoriile la Viena, la Olmiutz, la Ins- 
bruck ? Toate aceste fapte sunt câte o pagină 
glorioasă din istoria noastră naţională, căci în 
ele se reoglindează pas de pas fidelitatea nefă- 
tărită a poporului român, către augusta Casă 
domnitoare, precum şi năzuinţa înţeleaptă de a 
lucră spre binele şi înflorirea patriei, prin tnde- 
stulirea justelor extensiuni ale popoarelor, în de- 
osebi a poporului român. 

Şi ce să zicem de înființarea tipografiei, 
de înființarea „Lelegrafului român“, de reforma 
seminarului, de regularea gimnaziilor din Braşov 
și Arad, de tipărirea și răspândirea cărţilor ştiin= 
țifice şi poporale? Toate faptele aceste mărețe 
i-au adus laudă și admiraţie chiar şi dela străini, 
aşa de ex.: eruditul Rannicher, în anii 50 îl nu- 
meşte de Moise al. Românilor, care cu toiagul 
său magie lovind în stâncă, a făcut să curgă 


-apele dulci de învăţătură şi de cultură pentru 


poporul însetat | 
Dar ce să zicem de grandioasa lui lucrare, 


de emanciparea bisericei ortodoxe româneşti de 
sub influinţa ierarhiilor străine? 











PARA NOASTRA“ 


Această singură operă ar fi fost destul, să-i 
asigure loc de frunte in panteonul naţiunei 
române! 

Ca o nouă şi neperitoare podoabă a cu- 
nunei sale de merite se arată înființarea „Aso- 
ciaţiunei pentru literatura română și culture po- 
porului român*. 

Cine ştie, că națiunea trăeşte prin limba 
sa, că legea, obiceiurile fiinta naţională, prin 
limbă se declară ca poziţie, cultura, ştiinţa, prin 
limbă se manifestă în viaţa naţiunei, că limba 
națională este ca şi un termometru, pentru cul- 
tura unui popor, — va ști apreciă şi ce este 
„Asociaţiunea*, pentru noi Românii din Ungaria 
şi Transilvania. 

Și ca o cunună splendidă a lucrărilor sale 
pentru biserică şi neam, se arată opera măreaţă 
a constituţiunei bisericei ortodoxe române prin 
codicele numit „Statut organic“. Aceasta este 
cetatea, prin care a voit să fie apărată neatâr- 
narea bisericei române ortodoxe, ca ea, prin 
puterile sale inăscute să poată trăi și să se poată 
desvoltă, și prin ea să fie apărată de orice in- 
gerinţă străină, păgubitoare intereselor bisericei 
şi a poporului credincios. 

Fericitul în Domnul poate să stea cu fruntea 
senină înaintea neamului său, și să-l întrebe: 
oare ce este, ce n'am făcut pentru tine? Su- 
fletul şi viaţa mea, pentru tine, pentru fericirea 
ta am jertfit, 

Această seninătate a conșştiienţei marelui 
politician nu e o frază numai, şi nu e un sen- 
timent afectat, este un fenomen strălucit ade- 
verit prin graiul competent al autorităţii supreme 
în stat, a monarhului. Când Majestatea Sa i-a 
conferit marele ordin Leopoldin, în prea inalta 
diplomă ne spune că în persoana lui distinge 
fidelitatea „naţiunei române“, care între toate 
purtările s'a arătat un razim credincios inal- 
tului Tron. 

Un singur lucru am cerut şi cer dela voi: 
să ascultați de povețele mele, să-mi urmaţi pilda 
mea, să vă ţineţi de legile, ce le-am statorit și 
le-am organizat pentru voi. 


Ascultatu-m'aţi ? 
* 


Iată întrebarea mare şi grea, care se des- 
leagă acum din acest moment, cuprinde sufletele 
şi inimile tuturor, şi ne sileşte să răspundem la 
ea, dacă nu pe faţă, în taina conștiinței su- 
fletului | 

Nu-i vreme, nici loe de imputări, ci e mo- 
mentul sărbătoresc de-a ne plecă inainte memo- 
riei acestui geniu mare şi a mărturisi, că cu 
vremea ce înaintează, mai măreț şi mai stră- 
lucit se arată înaintea ochilor noştri sufletești, 
şi de aceea tot mai tare ni se impune datorinţa 
de a ascultă de învăţăturile măreţe, ce izvorăsc 
din istoria vieţei lui. | 

Mai ales noi, când aducem cununa oma- 
giului nostru, memoriei marelui Andreiu, îi jurăm 
ascultare fiască în iubirea dulcei noastre naţiuni, 
şi că în luptele mari pentru revendicarea drep- 
turilor noastre naţionale, vom purtă pururea 
linia de conduită politică, inspirată de dinasti- 
cismul tradiţional al naţiunei române, și că în 
mijlocul tuturor intrigilor, a seducerilor şi a de- 
nunţărilor, vom fi element de ordine de pace, şi 
de civilizaţiune, vrednici de încrederea Tronului 
şi a Dinastiei și a tuturor factorilor, cari voiese 
serios binele şi înaintarea patriei comune. 

Nu cunoaştem deosebire de clasă, mireni 
sau clerici, intelectuali sau ţărani, — nu ne 
desbină confesiunea, ci uniţi în cugete şi în sim- 
tiri, iubindu-ne legea românească şi neamul, şi 
limba străbunilor noștri, vom luptă pe toate te- 
renele, jertfindu-ne chiar viaţa, pentru fericirea 
şi mărirea naţiunei, a patriei, a tronului! 

Eternă, şi binecuvântată să fie memoria 
marelui arhiereu român Andreiu Baron de Șaguna. 

CRONICA EXTERNĂ. 


Eră nouă în Englitera. De săptămâni de 
zile pressa englezească nu se ocupă decât de 
noul ministru de finanţe George Lloyd care prin 
planurile sale radicale începe o reorganizare a 
vieţii economice din Englitera. 

Zilele trecute, acest ministru a rostit un 
discurs pentru care, cacă l-am fi rostit sau seris- 
noi aici în Ungaria, am fi ajuns înaintea tribu- 
nalului pentru... agitaţie. 

lată ce a spus acest ministru: 

„Poporul întreabă: de ce 500 de oameni 
ca toţi oamenii (lorzii) să poată răsturnă jude- 
cata a milioane de oameni cari produc bogăţiile? 
Cine a făcut din 10 mii de oameni proprietarii 
pământului, pe când restul locuitorilor nu pot 
căleă pe pământul ţărei în care-s'au născut? 

Cine e răspunzător de un sistem, după 
care un om îşi petrece toată viaţa intro muncă 
consumătoare, pentru a-și câștiga o existenţă. 
nesigură, ca la sfârşitul vieţii sale, dacă pretinde: 
optzeci de bani pe zi (pensie), să nu-i poată ob- 
tine decât printr'o revoluţiune, pe când un alt: 
om, un trântor, are pe zi un venit mai mare decât 
vecinul său sărac pe an? 

Răspunsul la aceste întrebări, e plin de 
primejdii pentru starea de lucruri reprezentată. 
de lorzi, e însă plin de rare şi înviorătoare roade 
pentru buzele uscate ale mulţimii, care merge 
pe drumul plin de praf, dar pe un drum care 


duce dela întunerec la lumină...“ 
o 


Europa contra Spaniei. Intreaga lume civi- 
lizată dă expresie celei mai adânci indignări îm- 
potriva Spaniei şi a guvernului ei, care a lăsat 
ca un savant şi mare binefăcâtor al poporului 
sărac să fie condamnat la moarte și executat, 

Francisco Ferrer, un bogat editor din Bar- 
celona, republican care a jertfit sume însemnate 
pentru propaganda politică şi o avere mare pentru 
scopuri culturale, fiind el întemeietorul şcolii li- 
bere — a fost acuzat că ele urzitorul răscoalei 
sângeroase — de acum câteva luni — din Bar- 
celona, 

Inainte de toate, dăm câteva amănunte 
asupra procesului pornit împotriva lui. 

Actul de acuzare împotriva lui Ferrer în- 
cepe prin a menţionă registrul de note găsit la 
villa „Germinal“ a lui Ferrer, în care acesta 
notă toate faptele documentare ce i-se păreau 
demne de interes din punctul de vedere al isto- 
riei contemporane. Sunt acolo scrisori semnate 
Lerroux, Nakena, Estebanez, Bucu și alte nume 
de republicani cunoscuţi. Apoi se înregistrează 
declaraţia şefului suprem al poliţiei, a locotenen- 
tului coloneli al jandarmeriei, a primarului Bar- 
celonei şi a generalului Brapdreis, cari văd toţi 
în Ferrer pe organizatorul turburărilor din Ca- 
talonia. Actul a căutat să stabilească că Ferrer 
eră in legături directe şi statornice cu revoluție 
onarii și vorbește pe larg asupra relatiilor sale 
cu Matteo Morral, presupusul atentator contra 
regelui. Un martor, anume Domenech a declarat 
la instrucţie că a auzit pe Ferrer zicând: „Dacă 
trebue, vom face ca in Rusia“. 

Ferrer declară că dela procesul Morral a 
observat că eră urmărit de poliţie pas cu pas. 
Negreşit a făcut tot ce a putut pentru a încurcă 
pe agenţi, ceeace i-a întăritat în contra lui. 

A povestit tot ce a făcut în ziua de 26, 
şi a tăgăduit cu putere că ar fi luat parte la 
vre-un act revoluţionar. Nu e afiliat cu nici un 
partid politic şi se ocupă numai cu învăţământul 
şi cu îmbunătăţirea şcolilor. Crede că mişcarea 
revoluţionară a fost spontană. 

Desigur că incendiile au fost puse într'o 
clipă de nebunie momentană a mulţimii, zice 
Ferrer. A mai spus cât a suferit în vremea cât 
a stat ascuns, din pricină că nu putea răspunde 
la atacurile unei părţi din presă. A vrut să se 

arate când a văzut că e învinuit că conduce 
mişcarea, dar i-a fost teamă să nu fie arestat 
de soldaţi. 

Crede că tot ce se întâmplă e opera ad- 
versarilor săi, cari vor să-i distrugă cassa de 
editură, după cum i-au distrus mai demult şcoala. 

Acuza e întemeiată pe declaraţiile unor 
martori excepţionabili din toate punctele de ve- 
dere și pe niște circulări revoluţionare găsite la 
Ferrer. 

Apărătorul, căpitanul de geniu Francesco 
Galceran, ia cuvântul în numele lui Ferrer. El 
a spus că vede întrunite la acest proces tot felul 
de uri şi elementele reacționare anonime, puse 
in lucrare de clasa conservatoare. 

Apărătorul spune că ar fi nedrept ca acu- 
zarea să se servească în acest proces de aceleași 
fapte pentru cari acuzatul a fost absolvit în alt 
proces. Mai spune că ţine la dispoziţia tribuna- 
lului scrisori dela persoane serioase, cari do- 
vedesc că Ferrer e incapabil să comită acte de 
violenţă. 

Preşedintele, întrebând pe Ferrer dacă mai 
are ceva de spus, acesta spuse că ar trebui ju- 
decat după ultimele evenimente, fără să se cer- 
ceteze ce a făcut când eră om politie, în veacul 
trecut. A adăogat apoi: „N'am făcut decât să răs- 
pândesc instrucţiunea, educaţia şi civilizaţia“. 

Judecătorii consiliului de răsboi se retrag 
pentruca după o deliberare de 5 ore să anunţe 
că Ferrer e condamnat la moarte, 


Vestea despre acest proces şi sentinţa dra- 
conică a străbătut în toată lumea, stârnind in- 
dignare vie. Mai eră o nădejde: Regele îl va 
grația. Dar şi nădejdea aceasta a fost zadarnică. 
Regele a confirmat sentinţa. Redactorii tuturor 
ziarelor din Londra au adresat o telegramă către 
regele Spaniei, rugându-l să nu confirme sentinţa. 


„Ferrer a jertfit o avere pentru instrucţi- 
unea poporului şi a luptat numai pentru libe- 
rarea semenilor săi. In revoluţia din Barcelona 
dânsul n'a avut nici o parte. In numele echi- 
tăţei şi al umanităţei, solicităm dar Majestăţei 
Voastre graţierea lui Ferrer. Execuţia sentinţei 
de moarte ar pune pe fruntea Spaniei o pată în 
veci neștearsă€. 

Inzadar, Ferrer a fost împuşcat la 13 Oct. 
n., dimineaţa la orele 9 în castelul din Montjuich, 
lângă Barcelona. Cu o zi înainte, fusese închis 
într'o biserică. Ferrer a cerut să vorbească cu 
advocatul său care a venit lângă el câteva cea- 
suri înaintea execuţiunei. Ferrer şi-a păstrat în 
tot timpul cea mai perfectă seninătate, numai 
când vorbia cu apărătorul său deodată s'a arătat 
a fi foarte mişcat. Măsuri de ordine au fost luate 
împrejurul fortului Montjuich, unde se găseau 
cam la 50 persoane, dar nu s'a produs nici o 
manifestaţie, 

Un pichet de infanterie a fost însăreinat 
cu execuţia. Ferrer eră însoţit de doi călugări, 
cu toate că refuzase serviciile lor şi refuzase 
de-asemenea să se împărtăşească. Ferrer a fost 
împuşcat în picioare cu ochii legaţi. Soldaţii în- 
sărcinaţi cu execuţia au fost tragi la sorţi; ge- 
neralul de geniu Cserin comandă trupele com- 
puse din garnizoana fortăreței. Ferrer şi-a făcut 
testamentul în faţa decanului notarilor; nu se 
ştie cum e conceput. 

Executarea lui Ferrer a provocat o agitaţie 
şi indignare generală. In Italia, Franţa, Englitera, 
Germania, pretutindeni au avut loc demonstraţii 
şi întruniri de protestare impotriva acestui omor... 
legal. In toate orașele, ambasadele şi consula- 
tele spaniole sunt păzite de trupe sau poliţişti, 
pentru a impiedecă de-a fi atacate de demonstranți. 

Opinia publică s'a pronunţat unanim împo- 
triva acestei sentinţe care va aveă urmări de 
neprevăzut pentru regatul Spaniei şi Regele său. 


O BOUClu; 











"ȚARA NOASTRA“ 


Doauă lumânări.” 

Bate vântul de pune om jos și nori de pul- 
bere se ridică până în slava cerului. Pe alături 
cu șoseaua vin ghemuite două femei. Amândouă 
sunt imbrobodite negru şi infofolite, nu li-se vede 
decât vârful nasului. Când intrară în sat, deteră 
de adăpost, şi parcă se mai ostoi, vijălia. Femeia 
adusă de mijloc puse legătura jos şi îşi mai în- 
fipse ciumbera lu tâmple; ceealaltă, mută copilul 
pe mâna stângă şi-l desveli la ochi. 

— Da de unde vii Floareo pe vremea asta 
cu copilu? 

— Uite păcatele mele, mamă Stefană, fusei 
la baba Băluşa de-i aruncă de sperietură şi îi 
vărsă şi costoru; de câteva nopţi nu dă ochii 
în genel Şi i-se arată că e speriat de o vită. 

— Apoi aşa e unde sunt copii! Necazurile 
se ţin ca scaiu de oae. | 

— Nuştiu ce se mai zic mamă Stefană! 
Până îi creşti şi copiii ăştea îi scot peri albi! 
Barem să-i vedem în rândul lumii, șapoi cum 
cum le-o fi scris... Şi suntem inglodate, până 
mai alaltăeri ne ţină munca pe câmp. Fi-mea 
barem nu-și mai ştie capul; azileagă și ea gura 
la o velinţă că, să fie cu noroc, — i-a venit şi 
ei ciasul. Mi-o cere un creştin mamă Stefano! 

O cere al lui Crăciun. De! eu știu ce să 
fac! Cum i-o fi norocul ei acum! Eu îi ştiu oa- 
meni buni, cu munculiţa în câmp, cu car, cu 
rost; oameni așezați şi de treabă!... 

— De buni n'ai ce să zici Floareo! Pânea 
lui Dumnezeul! 

Ştefana mai schimbă legătura în mâna cea- 
laltă. 

— O să nemerească bine! Fata e vred- 
nicuţă şi cuminte, băiatu tot aşa şi au să facă 
treabă. . 

— De vrednică şi ascultătoare, n'am ce să 
zic mamă Ştefană! Uite 'e fată mare şi ea n'a 
eşit din vorbele mele! 

— Când e copilul ascultător, fă Floareo, 
tot pentru binele lui e, că nici un părinte nu-i 
vrea răul! 

— Păi nu ştii mamă Ştefană că bătuse din 
picior şi jandarul ăla dela primărie! A trimis de 
câteva ori vorbe! Când a auzit fata, îi era ru- 
şine să mai ese la fete, că se făcea de râs. Şi 
nici mie nu-mi plăcea. Ala să-și ia fată de sama 
lui, şi fie-mea să-și ia şi ea de potriva ei, mun- 
citor! Nu mâine, poimâne să-şi audă vorbe c'aşa 
şi încolo! Și apoi al lui Crăciun e de aci din sat, 
nu se înstrăinează fata cine ştie pe unde! E 
aproape, o palmă de loc, când oi pune capul jos 
are cine să-mi dea şi mie o cană cu apă. Dar 
jandarul ăla venit de ieri, alaltăieri, cine îl ştie 
ce fel de om e! Azi aici și mâine te miri unde 
îi luminează ochii! 

— A cumnată-mii trăgea a coconie şi uite 
acum îi ţine luminarea! 

— Aoleo! că deschiseşi vorba mamă Ste- 
fano, par'că se măritase soro! 

— S'a măritat!... nu sar mai fi măritat !. 
Mă-sa să-i poarte păcatele că ea a mâncato 
friptă | 

Floarea mută copilul pe mâna cealaltă şi 
îşi săltă şorţul în brâu. 

Nu luase soro pe notarul dela primăriel! 

P'ăla îl luase, că aşa i-a plăcut cumnată- mii, 
să nu ia muncitor, că nu vrea ea ca fata ei so’ 
ardă soarele şi s'o bată vântul! Ba o împopo- 
ţonuse şi o învățase să umble cu capul gol şi 
cu părul răsucit în creştet, Când ieșea la horă, 
mai eră vre-o fată ca ea, cu rochie strâmtă de 
tipa şi cu ainuţă jupuită la gât ca cucoana Lo- 
gofătului ?! Păi aleia îi stă, că aşa îi e ei dat, 
dar ea e fată de om sărac, munceşte azi ca să 
mănânce mâine! Ba a avut parte cu bietu fra- 





3) Din volumul de nuvele „Păcate vechi“ ce va 
apăreă în curând în editura Alcalay „Biblioteca pentru toţi“ 
Bucureşti. 

temeu, că de bun ce este, e prost, munceşte până 
ce dă pe brânci ca să le aducă lor două lene- 
voase, — se usucă earba unde calcă, — stau 
toată vara lungite la umbra salcâmului! 

Şi nepoată-mea nu se duceă să muncească 
cu zioa s'o pici cu ciară, că de, era cocoană! 
Şi ea nu ta decât om învăţat să ştie condeil 
Doar să stea şi să-i vie toate deagata! Ei cine 
nar vrea așa! Dar del... Şi incepi să tuşească. 

Au ajuns în mijlocul satului femeile. Vân- 
tul tot suflă şi din când în când ridică moto- 
toale de pae in sus, iar pe şosea tot mai fuge 
câte un sul de pulbere. Soarele dă să scapete şi 
de după norii cu tivu arămiu ţișnese scântei. 
Floarea mai săltă copilul în braţe şi oftă şi ea. 

— Năcazu cine să-l tragă, mamă Ştefanol!!,.. 
Trup de om! 

Poate aşa i-o fi fost ursita ei! 

— Fă Floareo! nu ştii că este o vorbă — 
că norocul mai este cum şi-l face şi omul! 
Dacă i-am spus şi eu cumnată-mii că să des- 
chidă ochii şi iar să-i deschidă, și ar fi bine ca 
fata să ia un creştin de aci din sat, de seama 
ei, că de, e sărmană, — nu e vorba că se cam 
deochiase in urmă, cine o luă pe ea, doar să 
stea toată ziua şi să se lichineascăl... Aşa... 
când a auzit măsa s'a făcut foc, mi-am căpătat 
beleaua, că nimeni nu e stăpân pe ea şi mare 
nimeni treabă cu fata ei! Dacă am văzut asa 
am tăcut; i-am spus şi eu să-i ajute Dumnezeu 
bine... şi nici n'am mai căscat gura! L'a luat 
pe notaru ăla dela primărie, pripăşit aci, de ieri 
alaltăieri, că aşa o învățase măsal... Și cum 
spun l'a băgat în casă. A stat vre-o trei luni la 
ele şi i-sa urit, a spus că nu poate să mai stea 
el acolo! Și s'a mutat cu nevasta la târg, a 
luat o casă cu chirie! După vre-o lună aşa aud 
că la dat afară dela primărie, lipsea cu zilele!... 
Mai trece nu ştiu ce mai trece şi aud iarăş că 
n'a mai dat pe acasă câteva zile. L'a aşteptat 
nevasta două săptămâni incheiate, dar’ nici gând 
de venit, el îşi luase tălpăşiţa cine ştie unde, să 
înşele alta, par'că asta a fost întâia! Apoi s'a 
dus cumnată-mea într'o dimineaţă şi sa impru- 
mutat de a plătit chiria, că aşa o lăsase, ba i-a 
tocat şi ce bruma lucruri aveà; şi a adus-o acasă 
Şi de. atuncia, ba de gura lumii, ba de alta, a 
căzut fata la pat şi căzută e şi azi, uite împli- 
nește anu în postul Crăciunului !... Şi e rău... 
e rău de tot, s'o vezi n'o mai cunoști, a ajuns 
ca o luminare, nu ştiu de o apucă sfânta zi de 
mâine... Şi bătrâna îşi făcu cruce și oftă. 

A scăpătat soarele. Deasupra satului pe 
deal, se aud scârţăituri de care şi turme de oi 
coboară în urma berbecului. Ici, colea, ies fu- 
muri pe coș, iar pe vatră dudue vâlvoarea. Vân- 
tul a mai încontenit şi din susul satului, cam de 
sub coastă, vine la vale, pierdut de tot, un'jalet 
de femee. La biserică a început să bată clopo- 
tul, a doua zi e Vinerea Mare, şi jaletul nu se 
mai aude. Pe uliţă când și când trece câte un 
om zorind din urmă juncanii, iar la fântână tot 
mai scârţăie cumpăna şi ciutura se leagănă dea- 
supra ghizdurilor. A tăcut clopotul şi vântul a 
stat şi el. Mama Ştefana se oprì şi plecă ure- 
chea spre coastă. 

— la ascultă Floareo! Mi-se pare mie! 
Parcă se jeleşte cineva.l... 

Floarea trase şi ea cu urechia. Acum se 
desluşeşte bine, e glas de femee, se jelește! 

— Nu-ţi spusei eul... E gura cumnată- 
mei!... Tot n'o scapă sfânta zi mare de mâine! l... 

Mama Ştefana își şterse ochii cu mâneca 
zăbunului şi la răspântii tăie drumul printre şan- 
turi, iar Floarea urmă înainte tot ascultând in- 
cotro veneă jaletul. 

E] i * 

Sub coastă, aproape la marginea satului, e 
o căsuţă mică, spoită cu alb. De acolo se aude 
din când în când ţipete. Inlăuntru, pe un pătuţ 
învelit cu alb, trage să moară o bolnavă ca de 

opsprezece ani. La cap arde încet şi tăcută can- 
dela, nici feştila nu mai pâlpăe, ca să-i tihnea- 
scà somnul lin. Alături, pe o ladă, o păzesc 
două femei cernite. Stau cu mânile încrucişate 
pe genunchi şi no lasă o clipă din ochi. Când 
veni mama Ştefana, Coculeasa se jelea pe prispă. 
Bolnava deschise ochi mari, spălăciţi şi o privi 
lung pe bătrâna; apoi încet, încet ii închide şi 
buzele albe şi uscate se strânseră mai mult una 
într'aita, 

Faţa galbenă, parcă-i muiată în ceară, şi 
ochii duși în fundul capului, iar sprâncenele două 
arcuri trase cu cărbune. Mâinile uscate şi galbene 
şi ele stau nemișcate deasupra pieptului scorojit, 
ce abia se mai saltă când şi când. Mama Ste- 
fana se apropie de pat, îi trece mâna peste frunte 
şi o chiamă pe nume, dar bolnava nu răspunde, 
doar un gâfăit înnecăcios ii sfredeleşte gâtul. 
Bătrâna ii aşează mai bine mânile pe piept şi 
vâră crucea sub căpătâiv, 

Femeile, cu ochii roşii de plâns, stau triste 
lângă trupul ce se luptă cu vieata. Incă o cli- 
pită ori două, o răsuflare lungă numa şi sufletul 
își ia rămas bun dela tovarășul de până acuma; 
și ca un abur al dimineţii sboară daparte, de- 
parte... sus de tot, nu-i mai e dor de cel pe 
care îl lasă în urmă pentru vecie. 

Femeile oftează din când în când şi îşi lea- 
gănă incet capul. 

In odaie nu se aude decât răsuflările înă- 
buşite ale bolnavei şi pâlpăitul incet al candelei. 
Mama Stefana sări în sus gi deschise ochii 
mari, 

— Nu vedeţi că moarel!... Daţi o lumâ- 
nare că se prăpădeşte așa, şi e mai mare pă- 
catul!... 

Aprinde luminarea și o pune între degetele 
subţiri. Bolnava mișcă genele, dar nu mai poate 
să salte pleoapele!... 

Luminarea arde dreaptă, nici flacăra nu 
pâlpăie, iar dedesupt altă luminare îşi stânge 
încet feștila şi un bulgăr de ceară îinghiaţăl... 
Pe Coculeasa a podidit-o iarăş plânsul şi a eşit 
afară. Dorul de mamă îi sparge pieptul uscat de 
durere şi jaletul sfăşietor se pierde în tăcerea 
serii. Amurgul işi trage încet preşu însângerat 
peste deal, vântul a amortit şi ascultă dus sub 
trestia de pe casă, și salcâmul din faţa ferestrei 
îşi pleacă şi el trist crăcile sub straşină, iar 
frunzele cernite se desprind una câte una, se 
leagănă puţin în albastru limpede, se uită întris- 
tate jos, apoi cad rând pe rând şi mormântul se 
face tot mai mare peste tot ce a inflorit, peste 
tot ce s'a scuturat!... 

„Când a întrat Coculeasa în casă lumina- 
rea tot ardea indelete, iar cea de dedesupt se 
stânsese de mult și bulgărul de ciară se răcisel... 

Ioan Chiru- Nanov. 


Reuniunea rom. de agricultură din com, Sibiiu, 


Expoziţia a patra de copii. 1. In scopul pro- 
movării stărilor igienice şi a îmbunătăţirei condi- 
țiilor de traiu ale poporaţiunii, „Reuniunea română 
de agricultură din comitatul Sibiiu“, va aranjă 
Mercuri, la 27 Oct. n. 1909, în comuna Orlat o 
expoziţie de copii împreunată cu distribuire de 
premii în bani. 

2. Expoziţia se va ţineă în ziua amintită, 
începând dela 11 ore inainte de amiazi şi până 
la 2 ore d. a., când va urmă premiarea. 

Expoziţia se va ţineă ìn salele şcoalei ro- 
mâne. 

3. La expoziție de data aceasta se primesc 
numai copiii iocuitorilor din Orlat cu vârsta dela 
1 până la 4 ani. 

4. Primirea copiilor in expoziţie se face 
prin comitetul aranjator locai, care va publică 
de cu vreme dispoziţiunile luate. Comitetul poate 
refuză primirea, insă numai din cauze binecu- 
vântate. Despre copiii primiţi se compune con- 
semnare exactă. 

5. Exponenţii (mamele şi îngrijitoarele) sunt 
îndatoraţi a purtà înşişi grijă de copiii expuşi. 

6. Se vor distribui 30 premii, în valoare 
de 150 cor. La aceste concurge Reuniunea agri- 





„PARA NOASTRA: 


colă cu 50 cor.; Comuna politică Orlat cu 50 cor.; 
Institutul de credit şi economii „Brădetul“ din 
Orlat cu 30 cor. şi Comuna bisericească gr.-cat. 
Orlat cu 20 cor. i 

Premiile se împart astfel: 

Grupa I. copii: a) dela vârsta de 1—2 ani: 
l premiu de 10 cor.; 2 premii de câte 5 cor.; 2 
premii de câte 3 cor. b) dela 2—3 ani: 1 premiu 
de 10 cor.; 2 premii de câte 5 cor.; 2 premii de 
câte 3 cor. c) dela 3—4 ani: 1 premiu de 10 
cor. 2 premii de câte 5 cor.; 2 premii de câte 
3 cor. 

Grupa lI. copile: a) dela vârsta de 1—2 
ani: 1 premiu de 10 cor.; 2 premii de câte 4 
cor.; 2 premii de câte 3 cor. b) dela 3—4 ani: 
1 premiu de 10 cor.; 2 premii de câte 4 cor.; 
2 premii de câte 3 cor. c) dela 3—4 ani: 1 
premiu de 10 cor.; 2 premii de câte 4 cor.; 2 
premii de câte 3 cor. 

Pe lângă premiile în bani se va împării şi 
câte o broşură cu continut igienic. 

11. Premiarea. 1. In scopul premiării se in- 
stitue juriul consistător din domnii: Dr. Nicolae 
Calefariu, medic în Sălişte, totodată prezident 
al juriului; Dr. lie Iancu, medic, Dr. Ilie Beu, 
medic şi d-na, Dr. Victor Mihu, medic, Dr. Nicolae 
Comşa, medic şi d-na, Dr. George Prunaș, me- 
die şi d-na, loan Chirca și d-na. P. Draghits 
şi d na, Pant. Lucuţa, Dr. P. Şpan. R. Simu şi 
d-na, Dr. V. Stan şi d-na, Dr. 1. Stroia şi d-na, 
Dr. L. Borcia, A. Teodor, A. Cosciuc, Vie. Tor- 
dăşianu și d-na, E. Verzariu şi d-na, N. Iosif şi 
d-na, N. Cărpenişan şi d-na, I. Popescu şi d-na, 
Dr. Ghiţă Măcelar și d-na Agnes n. Cristea, Dr. 
loan Elekeș, medic, Dr. I. Bucur, medic, Dr. I. 
Lupaș, adm. prot. Dr. N. Petra, adv., Nic. Togan, 
protopresbiter, loan Manta, Dionisie Aaron, pa- 
rohi, loan Hanzu, par., Valeriu Popovici, paroh, 
Aron Flucuş, paroh, I. Ghişoiu, par. şi d-na Pom- 
pilia n. Cuteanu, I. Giurgiu, dir. şeol., Ludovic 
Pesamosea, contabil, I. Muntean, primar, I. Stoiţă, 
opitr., I. Hiu, notar și doamnele soţii. 

Membrii absenţi se vor înlocui prin suplenți, 
aleși din partea celor prezenţi. 

2. Nu este iertat a funcţionă ca juror, când 
vorba e de copii proprii sau ai rudeniilor mai 
de aproape. 

3 Juriul ia în primire lista generală a co- 
piilor expuşi, îi examinează pe rând și apoi se 
consultă asupra premiării, având comitetul aran- 
jator îndatorirea să îngrijească ca publicul şi ex- 
ponenţii să nu inrâurească asupra hotărârilor 
de luat. 

4, Prezidentul juriului votează întotdeauna. 
La caz de voturi egale — decide soartea. Asupra 
fiecărei premiări se votează deschilinit, 

5. Exponenţii de premiat se petrec în lista 
premiaţilor, care statorită, se subscrie de pre- 
zident şi secretar, cum şi de 2 membri ai ju- 
riului. 

6. Impărțirea premiilor se face în mod săr- 
bătoresc la ora 2 d. a., ținându-se mai întâi în 
prezenţa juriului, a comitetului aranjator, a ex- 
ponenţilor şi publicului intrunit conferenţa: 

a) medicului Dr. George Prunaş: Cestiuni 
privitoare la expoziţiile de copii şi 

b) preotului Trandafir Scorobeţ, intitulată 
„Evangelia prunciei“. 

1. Exponenţii premiaţi adeveresc primirea 
banilor prin subscerierea numelui in rubrica corăs- 
punzătoare. 

8. Copiii premiaţi se vor cântări, măsură și 
fotografiă. 

9. Secretarul juriului compune un raport 
special asupra expoziţiei şi premiilor. Raportul, 
subscris de prezidentul şi secretarul juriului, se 
păstrează în arhiva Reuniunei şi se publică prin 
ziare. 

III. Dispoziţii de premiare. 1. Scopul ex- 
poziţiei este mai ales a promovă stările igienice 
şi a lucră la îmbunătăţirea condiţiilor de traiu 
ale poporaţiunei. Drept aceea se va luă în so- 
cotinţă nu atât intenta vădită de a străluci cu 
copii anume gătiţi ca exemplare de paradă, ci 
mai ales hărnicia şi priceperea dovedită la ține- 
rea în curăţenie a copiilor şi a locuinţelor, a im- 
brăcămintei; la priceperea dovedită la alimentaţie 
şi celelalte cari condiţionează puterea vitală a ge- 
neraţiilor viitoare. 

2. Copii cu înfăţişare inteligentă și vioi, cei 
sănătoşi şi fără defecte trupeşti, cei bine hrăniţi 
şi ţinuţi în curățenie, cei cu bunăcuviinţă, ne- 
fricoşi şi prietinoşi, copii orfani şi din familii mai 
scăpătate cum şi cei din familii cu copii mai nu- 
măroşi, între condițiuni egale, vor fi preferiţi. 

3. Dacă cutare grupă nu cuprinde copii vred- 
nici de premiat, premiile se pot destină pentru 

altă grupă mai bogată. Premiile, cari nu s'ar tm-- | 
părți revin Reuniunei. 

4. Acelaş exponent nu poate dobândi în 
aceias grupă decât un singur premiu. Faţă cu 
cel premiat în cutare grupă, concurenţii din altă 
grupă au intâietate. 

Din şedinţa comitetului central al „Reuni- 
unei române de agricultură din comitatul Sibiiuă, 
ținută la Sibiiu în 7 Octomvrie 1909. 

Pant. Lucufa Victor Tordåşianu 
prezid. secretar. 


Kossuth Ignácz. Din izvor demn 
de credință aflăm că aseară, Joi, a avut loc 
o mare și sgomotoasă demonstrație împotriva 
episcopului I. Pap dela Arad. Se zice că 
vre-o 100 de tineri sar fi adunat, în două 
rânduri, înaintea reședinței acestui episcop pai- 
șophist și i-au cântat cântarea lui Kossuth, în- 
soțindu-o cu urlete, fluierături și țipete — se 
zice — sfâșietoare. 

Trăiască Kossuth Náczi! 


© 

Cine a comandat jandarmii la Reşinari? . 
Unul din fruntașii vieţii noastre municipale din 
comitatul Sibiului, asesorul consistorial Nicolae 
Ivan s'a îndreptat spre protopretorele Dr. Schuster, 
care treceă pe podul ce duce către strada 
Şcoalei din Răşinar — şi i-a cerut seamă, să 
justifice prezenta jandarmilor în Reşinar, atunci 
când se află aci biserica întreagă, cu floarea in-- 
teligenței române — punându-i în vedere o in- 
terpelație în adunarea proximă municipală. 

Primpretorele Dr. Schuster, care eră în s0- 
cietatea locotenentului de jandarmi şi a unui de- 
tectiv din Budapesta, a răspuns clar şi respicat, 
că el, — n'a comandat la Reşinari nici un gen- 
darm, şi aceasta nici că a aflat de lipsă știind 
caracterul religios al serbărilor, şi că el n'are: 
nici o ştire că cine i-a comandat. 

Locotenentul de jandarmi care eră vizat, 
2 rămas cu răspunsul. 

Afacerea, cu toate acestea, sperăm că se: 
va pertractă în adunarea municipală, pentrucă 
— ni s'a adus o insultă necualificabilă, cu ocazia 
celei mai sfinte serbări, 

o 

Blsriot... Numele acesta, până acum abià 
cunoscut de specialişti şi prieteni, a ajuns să fie 
rostit de lumea întreagă cu entuziasm. Blériot a 
fost cel dintâi care a trecut în sbor canalul 
Mânecii — cu ajutorul monoplanului construit. 
de el. După acest prim succes, a urmat o serie 
de succese noui, cari i-au dus renumele în toate 
țările civilizate. 

Duminecă, Blériot a fost şi în Budapesta, 
unde a făcut 3 ascensiuni în faţa unei mulţimi 
de vre-o 300,000. Monoplanul lui Blériot s'a do- 
vedit de-un dirigiabil excelent; a săvârşit cu el 
cele mai frumoase evoluţii, ridicându-se în înăl- 
timi de peste 100 metri şi coborându-se, în ro: 
tiri, până aproape de sol, pentru a se ridică. 
apoi deodată din nou. 

Mercuri la 27 Octomvrie n. va merge la 
București, unde deasemenea va face 4 ascensiuni. 


(=) 

Moartea lui Lombroso. Lombroso, celebrul 
autor al teoriei tipului criminal înăscut, a murit 
la 19 Octomvrie. Moartea lui Lombroso eră de 
aşteptat, dată fiind vârsta lui înaintată. 

In timpul din urmă Lombroso fusese cuprins 
de o mare slăbiciune provenită din cauza in- 
somniei. Cei din jurul său îngrijorați au chemat 
pe profesorul Dr. Murri dela Bologna, care a 
declarat că boala n'are vre-un caracter pri- 
mejdios. 

Cu toate aceste asigurări, însă, organismul 
lui Lombroso după cum se vede n'a mai putut 
rezistă şi catastrofa s'a întâmplat. 


o 

Mari fraude la căile ferate sârbești. Din 
Belgrad se anunţă ca la administraţia căilor fe- 
rate sârbeşti s'au descoperit mari fraude comise 
cu ocazia recepţiunei unor vagoane şi locomo- 
tive. O fabrică din Belgia care executase o CoO- 
mandă importantă pentru statul sârbesc a trimis 
printre vagoanele şi locomotivele noui, și câteva 
vechi iar comisiunea de recepţie le-a admis ca 
noui In felui acesta sa produs statului o pagubă. 
de peste un milion de dinari. S'a dispus o an- 
chetă, 

